Қишлоқ хўжалиги ишларини электрон тарзда кузатиб бориш тизими яратилади | O'zLiDeP\nҚишлоқ хўжалиги ишларини электрон тарзда кузатиб бориш тизими яратилади\nЖорий йилда Андижон, Наманган, Фарғона, Жиззах, Самарқанд ва Хоразм вилоятларида агрохизматлар маркази ташкил этилиб, уларда 100 дан ортиқ хизматлар йўлга қўйилади. Бу марказларда замонавий лабораториялар қурилади, хорижий мутахассислар келиб ишлаши учун имконият яратилади. Энг муҳими, лойиҳалар бўйича маблағларни бошқариш, ерлар ва экинлар ҳисоби, суғориш ишлари ва ҳосилдорлик электрон тарзда кузатиб борилади.\nПрезидентимиз Шавкат Мирзиёев шу йилнинг 27 апрель куни қишлоқ хўжалигида лойиҳаларни амалга ошириш ҳамда таълим сифатини яхшилаш масалалари юзасидан ўтказган йиғилишда бу ҳақда айтиб ўтди. Эътиборли жиҳати шундаки, йиғилишда давлатимиз раҳбари қишлоқ хўжалигида умумий қиймати 400 миллион долларлик 580 та янги лойиҳа шакллантирилганини, лекин кредитлар муддати қисқалиги ёки мутахассислар етишмаслиги сабабли уларни амалга ошириш кечикаётганини кўрсатиб ўтди.\nХўш, бу муаммони қандай ҳал қилса бўлади? Бунинг учун Қишлоқ хўжалиги вазирлигига лойиҳаларни ўзи ишга тушириб, лизинг асосида сотиш ваколати юклатилди. Хусусан, жорий йилда 6 та вилоятда қарийб 2 минг гектар интенсив боғ ва токзорлар барпо этилиши, жами 115 минг тоннали 17 та кичик агрологистика маркази ишга туширилиши режалаштирилган. Уларни тадбиркорларга тайёр ҳолда, лизинг асосида сотиш бўйича Президент тегишли ташкилотларга топшириқ берди.\nЙиғилишда соҳада хизматларни ривожлантириш, экинлар ҳисоби ва сув сарфини онлайн мониторинг қилиш масалаларига ҳам эътибор қаратилди. Қишлоқ хўжалиги вазирлигига ҳар бир вилоят кесимида алоҳида “йўл хариталари” ишлаб чиқиб, уларнинг ижросини жойида ташкил этиш вазифаси қўйилди.\nДавлатимиз раҳбари қишлоқ хўжалигини изчил ривожлантиришда илм-фанга чуқурроқ ёндашиш зарурлигини таъкидлади. Соҳа учун кадрлар тайёрлашга ихтисослашган Тошкент давлат аграр университетига 17 миллион доллар кредит ва грант жалб қилинган. Бунинг ҳисобига университет лабораторияси 129 турдаги замонавий асбоб-ускуна билан жиҳозланади, боғдорчилик, сабзавотчилик, чорвачилик, механизация, озиқ-овқат саноати каби 20 та йўналиш бўйича янги тажриба участкалари ташкил этилади, хорижий мутахассислар жалб қилинади. Аммо соҳа учун ўрта бўғин мутахассисларини тайёрлашга катта эътибор қаратиш лозим. Бунинг учун олий таълим билан коллеж ва техникумларнинг ўзаро боғлиқлигини таъминлаш керак. Шу боис мутасадди вазирликларга ўрта махсус ўқув дастурлари, дарсликлар ва амалиёт тизимини соҳа корхоналари талаблари асосида қайта кўриб чиқиш вазифаси топширилди.\nУмуман олганда, мамлакатимизда қишлоқ хўжалиги муҳим тармоқ ҳисобланади. Президентимиз соҳани янада ривожлантириш, озиқ-овқат хавфсизлигини таъминлаш ва халқимизнинг қишлоқ хўжалиги маҳсулотларига бўлган эҳтиёжини қоплаш ҳақида қайғураётган экан, бу долзарб вазифани барча бўғинлардаги раҳбарлар сидқидилдан бажариши лозим. Зотан, тўкинлик ва маъмурчилик бор юртда барака бўлади.


3 октябрь, 2020, 09:41\nУлар IBF вақтинчалик камари учун рингга кўтарилади.\nХабар бериб ўтганимиздек, профессионал боксчимиз Қудратилло Абдуқаҳҳоров (17-0,9 КО) 10 октябрь куни россиялик Сергей Липинецга (16-1,12 КО) қарши IBF муваққат камари учун жанг қилиши керак эди. Бироқ виза муаммоси туфайли ҳамюртимиз АҚШга ўз вақтида етиб бора олмайдиган бўлди. Шунинг учун, нафақат юртдошимиз ва россиялик боксчининг тўқнашуви, балки барча кард 24 октябрга кўчирилди. Бу ҳақида ESPN мухбири Стив Ким хабар бермоқда.\nАввалроқ, Липинец 10 октябрь куни Абдуқаҳҳоров ўрнига африкалик Крис Ван Хеерденга (28-2-1,12 КО) қарши рингга кўтарилиши борасида маълум қилинганди. Бироқ жанг муддати бор йўғи икки ҳафтага қолдирилгани муносабати билан бу тўқнашув амалга ошмади.\nҲамюртимиз ва россиялик чармқўлқоп устаси ўртасидаги жанг АҚШнинг Коннектикут штати Анкасвилл шаҳрида ташкил қилинади.


Бэйл тақдирга тан берди. У 19 май куни "Сантьяго Бернабеу" билан хайрлашишни режалаштирмоқда\n15 май, 2019, 13:38 957\nТеглар:Гарет Бэйл | Реал\nЗидан уни таркибда олиб қолмоқчи эмас.\n"Реал" Мадрид вингери Гарет Бэйл ўзининг “қироллик клуби”даги фаолияти якунланганини сезмоқда.\nAS нашри тарқатган хабарга кўра уэльслик футболчи Ла Лиганинг сўнгги 38-туридан ўрин олган "Бетис"га қарши баҳсда майдонга тушиб, "Сантьяго Бернабеу" билан хайрлашмоқчи.\nТаъкидлаш керакки, Бэйл бош мураббий Зинедин Зиданнинг қарори билан сўнгги 2та ўйинда хатто қайдномага ҳам киритилмади. Франциялик мутахассис уни янги мавсумда жамоасида кўришни хоҳламаслигини ҳам билдирган.\nМаълумот учун, 29 ёшли Бэйл “Реал” сафида 2013 йилдан буён тўп суриб келмоқда. У ўтган давр мобайнида жами 231та ўйинда иштирок этди ва ўз ҳисобига 102та гол ҳамда 64 та голли узатма ёздириб қўйишга эришди. Унинг клуб билан амалдаги шартномаси эса 2022 йилга қадар имзоланган.\nЭслатиб ўтамиз, "Реал" - "Бетис" учрашуви 19 май куни Тошкент вақти билан соат 13:00да бошланади.\nЗидан: Бэйл - "Реал" футболчиси ва мен унга ишонаман\n"Манчестер Юнайтед"га Бэйл керак эмас\nБэйлга жароҳати борлигини айтишни таъқиқлашди\nЯккакурашлар | 11 ноябрь, 2019, 17:41\nКонор МакГрегорнинг ҳаддидан ошишига UFC ўз муносабатини билдирди


Жорий йилнинг июнь ойида Жиззах вилоят Зомин тумани Даштобод шаҳридаги 50-мактабнинг 6-синф ўқувчиси Э.С. онасининг маълум қилишича, ўз жонига қасд қилишга уринган. Аёлнинг айтишича, унинг қизи синф раҳбари синфдошларидан ажратиб яккалаб қўйганидан кейин шундай йўл тутишга қарор қилган, деб ёзмоқда aniq.uz.\nОлтинчи синф ўқувчиси Э.С. кўплаб ухлатадиган таблеткаларни ичиб ўз жонига қасд қилишга уринган. Бу ҳақда ўқувчининг онаси 48 ёшли Ш.Х. маълум қилган. Аёл воқеадан бироз олдин уни уйдан маҳаллий милиция идораларига олиб кетишганини айтди.\n- Қизим ўқийдиган мактабнинг раҳбарияти мен уларнинг фарзандлари ғаётини хавфга қўйганим ҳақида тухматдан иборат ариза ёзишган экан... Уйга қайтганимда фарзандларим ҳали уйғоқ эди. Шу кеча қизим мени айнан у сабаб қамаб қўйишган деб ўйлаган ва менинг ухлатадиган доримдан 5-6 таблеткани ичиб юборган. Эрталаб столда бўш уйқу таблеткалари идишини кўрдим ва қўрқиб кетдим. Қизимнинг хонасига югуриб бордим у ўз кроватида ётар, оғизлари қийшайган, кўзларининг оқи кўриниб турарди. Қўшнининг машинасида касалхонага олиб бордик. У ерда қизимнинг ошқозонини ювишди, бир ҳафтача шифохонада даволанди, дейди ўқувчининг онаси.\nАёл воқеада қизининг синф раҳбари Раъно Қодировани айбламоқда. Онанинг айтишича, синфни таъмирлаш учун пул беришдан бош тортгани учун ўқитувчи қизига босим ўтказа бошлаган.\nЭ.С. ўқийдиган 50-мактабнинг психологи ўз жонига қасд қилишга уринган қизнинг онаси айтган гапларни тасдиқлади. У, шунингдек, 50-мактаб раҳбарияти бу ўқувчи қизнинг 3 ой давомида мактабга келмагани ҳақида психологга хабар бермаган.\nШирина 4 июл 2019 18:33\nКизнинг ота-онасига сабр тилайман, кизга эса Оллохим шифосини берсин!!!\nШу нарсалар хар шахар ва хар мактабда бор. Укув йил бошида энди мактабга вам богчаларда умуман пул йигилмайди дегандилар...афсуски укитувчиларни чаккаги туймайди!!! Хар ой фонд пули йигиляпти, хар ой кушимча пул йигиш учун бахона топиляпти: устозлар байрами, устознинг тугилган куни, Янги йил байрами, 8 Морт байрами..бу руйхат тугамайди.\nМенинг фарзандларим Тошкент шахар Шайхонтохур туманидаги мактабда таълим олишмокда. Ва у ерда хар ой йигиладиган пул устознинг премияси бн баровар!!!\nХозир прокуратурага шикоят ёзилса, устознинг у́зини оклаш когози бор! Хар доим пул йигилса, ота-оналардан тушунтириш хати олинмокда: ПУЛ МАБЛАГЛАРИНИ У́З РОЗИЛИГИМ БН БЕРДИМ деган когоз!!!\nПул топширилмаса, болангизни хамма синфдошлари олдида шарманда килишади!!! Ноилож берасиз болангизга душман ортириш ниятингиз булмаса. Фонд пули, ремонт пули, устознинг тугилган кунига совгалар МАЖБУРИЙМИ???\nРима 5 июл 2019 00:02\nМактабни таъмирлашни укитувчилар буйнига юклаб куймаслик керак. Укитувчи саъй-харакати билан синф хоналари ва мактаб коридорлари таъмирланиб, ремонт килиниб килиняпти. Май охирида синф хонасини ремонт килишга хатто уста хам топиш жуда кийин. Чунки синф ремонтидан ортган аранг 200 минг сумга хеч ким ишлагиси келмайди.\nУкитувчига хам, ота-оналарга хам муаммо шу синф ва мактаб ремонтлари.\nДилфуза 5 июл 2019 00:17\nУкувчи, хеч качон босим утказилмаса, бу кадар тушкунликка тушмайди. Уйдаги шароитни била туриб, мактабдан хам укитувчи томонидан босимга учраган укувчи, албатта каттик стрессга тушади, окибатда эса .....\nШерзод 7 июл 2019 08:00\nБу холат буйича ота онасига сабир тилайман, менинг хам бошимдан утган оилавий кийналиб колган дамларимизда укитувчилар синиф фондини сурардилар бермаган вактларимда эса шарманда килишарди, хатто дарслардан чикариб ташлашарди, уша вактлар эсимда колган, вакт утиб укидим олий даргохларни битириб Давлат ташкилотига кирдим тасодифан узим укиган мактабга текширувга жунатишди у егини этиш шарт эмас деб уйлайман мендан кейин зам директор, иккита укитувчи ва директорга каттий хайфсан чикартирдим негаки уша пул йигиш ва болларни синифда хакорт килишларини кузим билан кайта курдим, текшириш олдидан икки кун мактаб кузатиб бордим боллар билан сухбатлашдим сунг малумотларга таяниб текширув бошладим, бу порахурлик, фонд пули деб пул ювишлар, гувохи булдим, беш кул баравар эмас айрим мактабларда умуман фонд пули олинмайди негаки инсофли директор булганлиги учун. Шу уринлар талим вазирлигидан сурардимки молия вазирлигидан мактабларни тамири учун ажратилган пулларни каттик назоратга олишса шу холлатлар булмасди.\nАлижон 10 июл 2019 10:39\nРахмат Шерзоджон Жуда тугри йозибс из\nАманжол 16 июл 2019 10:24\nХаммасига ёқоридагилар сабабчи, директорни текширмайди, уқитувчини текширмайди, умуман олганда, хаммаси ейиш керак ичиш керак, кайф сафо қилиш керак, пул шунга сарфланади, аслида бюджеттан тамирлашга ачратилиб қуйилган маблағ бор, лекин унга машина минади, Адолат нариги дунёда урнаса керак.\nИлхом 14 август 2019 00:30\nКачонгача сабр киламиз еки сабр тилаймиз. Нахотки кудратли мамлакатимизда мактаб-мактабгача булган таьлим вазирлигига тегишли конун хужжатлар ишлаб чикарилмаган. Болалар уз жонига касд килса, ота оналар хавотир билан яшашса. Одам шароитига имкониятига киримига караб чиким кидали. Ман хам богчага, мактабга борганман хеч кандай фонд еки ердам пули туланмаган факат субботник хашар га чакирилганман. Хозирда коррупцияга карши курашилаетган даврда мутасадди рахбарлар кузи кур, кулоги кар еки билими йук кадрлар утиришибдими. Кискача киладиган булсам фондларни уйлаб топган одамни уйи .............!!!\nФондни уйлаб топган одамни уйи .......н!!!\nАбдуллох 3 август 2020 22:01\nКизнинг ота оанасига сабр тилайман арзимаган пулни деб шу холатга тушибди бечора киз, пул топилади лекин соглик жуда мухум. Аллох шифо берсин маши кизга


"Насаф"нинг ашаддий мухлиси жамоага ёрдам бериш учун уйини сотмоқчи\n8 июнь, 2018, 23:57\nСўнги пайтларда Қаршининг "Насаф" клуби атрофидаги ҳавотирли гаплар авжига чиса чиқмоқдаки, тўхтов билмаяпти. Мухлислар ҳаракати-ю, акциялари фойда бермади! Қашқадарёлик мухлисланинг фикрича, уларни ҳеч ким эшитишни ҳохламаган.\nЖамоада янги раҳбарият иш бошлади ва эски раҳбарият томонидан издан чиққан молиявий тизимни қайта тиклашга уринишмоқда. Жамоа раҳбариятига жамоани асраб қолишда яқиндан ёрдам бераётган "Насаф"нинг ашаддий мухлисининг сайтимизга маълум қилишича, футболчилар билан тузилган шартномалар ҳам клуб манфаатларини четлаб ўтилган холда фақат футболчиларга "ўнгланган". Жамоани асраб қолиш ҳозирда кун тартибида турибди.\n-Жамоани сақлаб қолиш ҳамда натижани ўнглаш учун аввало, футболчилар олдидаги қарзларимиздан қутилишимиз керак. Айни пайтда, "Насаф"ни молиявий аҳволини яхшилаш борасида клуб менежери Кучеренко билан бир ёқадан бош чиқариб ишламоқдамиз. Футболчиларни рағбатлантириш учун ўзимнинг Қаршидаги уйимни сотувга қўйдим. Пулини эса жамоа ҳисоб рақамига ўтказаман. Ҳозирда ҳориждан ҳомийлар изламоқдамиз, топганларимиз билан эса музокаралар ўтказилмоқда, аммо бу масала ечилгунига қадар қўл қовуштириб, жамоани ташлаб қўя олмаймиз. Бу жамоа Қашқадарё халқининг севимли клуби, -дейди китоблик Зиёдулла Сафаров SPORTS.uz сайти мухбири билан суҳбат давомида.


Ўзбекистонда киракашларга қирон етди « O'zbekiston ERK Demokratik Partiyasi\nЎзбекистонда киракашларга қирон етди\n13 June 2012 - 9:33\nЎзбекистонда жорий йилнинг беш ойи давомида 5 мингга яқин рейд ўтказилиб, лицензиясиз таксичилик қилган 82 ҳайдовчига нисбатан жиноий иш қўзғатилгани айтилмоқда, дея хабар беради Озодлик радиоси. Суд қарорига кўра, 6049 кишига маъмурий жавобгарлик қўлланилиб, уларга жами 3216 миллион сўм жарима солинган.\nОзодлик келтирган расмий маълумотларда айтилишича, текширув натижасида 7843 нафар ҳайдовчи қонунга ҳилоф равишда киракашлик қилаётгани аниқланган ва улардан 6817 нафарининг иши судга оширилган. Суд қарорига кўра, 6049 кишига маъмурий жавобгарлик қўлланилиб, уларга жами 3216 миллион сўм жарима солинган. Шунингдек, суд қарори билан 82 нафар ҳайдовчига нисбатан жиноий иш қўзғатилган.\nЎзбекистонда 2012 йилнинг 1 январидан “Йўналишли такси фаолиятини тартибга солиш чора-тадбирлари тўғрисида”ги ҳукумат қарори кучга кирди. Унга кўра, йўловчи ташиш билан шуғулланмоқчи бўлган ҳайдовчи лицензия олиши шарт.\nМаълумотларга кўра, биргина Тошкентда 1200 дан ортиқ лицензияга эга йўналишли такси фаолият юритмоқда. Аммо бу бир неча миллион аҳоли яшайдиган шаҳар учун ниҳоятда кам. Норасмий маълумотларга кўра эса, қонун кучга киргунга қадар Ўзбекистон пойтахтида 35 минг атрофида лицензиясиз “киракаш” бўлган.\nИқтисодий ночор аҳволда қолган Ўзбекистон аҳолиси учун кундалик эҳтиёжларни қондиришнинг сўнгги чораларидан бири – бу хусусий автомашинада киракашлик қилиш. Аммо яшаш учун давлат тарафидан бирор шароит яратиб берилмагани каби, энг сўнгги чоралар устидан ҳам қаттиқ назорат ўрнатиш сиёсати йўлга қўйилган.\nОзодлик хабарида яна келтирилишича, лицензиясиз кира қилган фуқаро энг кам ойлик иш ҳақининг 20 бараваридан 100 бараваригача миқдорда жаримага тортилади (айни пайтда энг кам ойлик иш ҳақи – 62920 сўм). (Аслида бу жаримадан “қутқарувчи” ягона халоскор – яна ДАН ходимларининг ўзи, Ўзбекистонда давлат ходимлари орасидаги порахўрлик маълум ва машҳур – ЎХҲ). Ушбу ҳолат такроран рўй берса, транспорт воситаси мусодара қилиниб, ҳайдовчи жиноий жавобгарликка тортилиши мумкин.


«ДИНАМО» - «ОЛМАЛИҚ»: НОХУШ АНЪАНА БУЗИЛАДИМИ?\nУшбу турнинг эътиборли ўйинларидан бири «Динамо» ва «Олмалиқ» ўртасида ўтказилади. Бу жамоаларнинг ўзаро сўнгги ўйинлари принципиал аҳамиятга эга бўлмоқда.\nОлий Лига 24-туридан ўрин олган учрашувларни бошқариб борадиган ҳакамлар маълум қилинди. Унга кўра, Самарқандда ўтадиган «Динамо» - «Олмалиқ» учрашувини бошқариб бориш Шерзод Қосимов бошчилигидаги ҳакамлар бригадасига топширилди. Учрашув назоратчиси Рашид Айтеков.\nУчрашув бошланиш вакти: 15:30\n«Динамо» жамоаси Олий Лига доирасида ушбу жамоага қарши 17 марта тўқнаш келган. Ушбу баҳсларнинг 5 тасида «Динамо» ғалаба нашидасини сурган бўлса, 8 та ўйин «Кончилар»нинг ғалабаси билан тугаган. 5 та учрашувда эса жамоалар муроса йўлини танлашган.\nЎзаро ўйинлардаги голлар нисбати 24:18 кўринишида, олмалиқликлар фойдасига. Баҳслар давомида «Олмалиқ» 28, «Динамо» 19 очкони қўлга киритган. «Динамо»нинг ўзаро ўйинларда қозонган энг йирик ғалабаси – 4:2 га тенг. «Олмалиқ»нинг энг йирик ғалабаси эса 3:1 натижасидир.\nЖамоаларнинг биринчи даврадаги ўйинларида «Олмалиқ» жамоаси 2:0 ҳисобида зафар қучганди. Ўшанда бош ҳакам Шерзод Қосимов «Динамо» ҳимоячиси Шоҳруҳ Холматовга қизил карточка кўрсатганди.\nСамарқандда бўлиб ўтган сўнгги учрашувлари:\nЎз ўрнида «Динамо» сафидаги Фарҳод Тожиев ва Муҳаммад Исаевлар «Олмалиқ» аъзоси саналишади.\nОлий Лига доирасида «Динамо» - «Олмалиқ» ўртасидаги Самарқанддаги сўнгги ўйин 2015 йилги мавсумнинг сўнгги турида Самарқандда ўтказилиб, ушбу баҳсда 1:0 ҳисобида ғалаба қозонаётган «динамочилар» сўнгги сонияларда гол ўтказиб юборган ва айнан «Олмалиқ» Баҳром Ҳакимов бошчилигидаги «Динамо»ни Биринчи Лигага равона қилган эди.\nЖорий йилда эса бу жамоалар кубок доирасида 1/8 финалда ўзаро учрашиб, 1:1 ва 2:2 натижаси билан «Динамо» кейинги босқичга йўл олганди.\n«Динамо» Олий Лига доирасидаги сўнгги 10 ўйинда гол ура олмаяпти. Ушбу учрашувда самарқандлик футболчилар бу нохуш анъанани буза олишадими, майдонда кўрамиз.\nЎқилди (марта): 1375. Киритилган сана: 2017-10-12 00:00:00.


12:49 / 12.03.2017\nТуркия бош вазири Биноли Йилдирим Туркиянинг оила ва ижтимоий сиёсат масалалари бўйича вазири Фатма Бетул Саян Каяни ўз ҳудудидан чиқариб юборган Нидерландия ҳукуматининг қарорини қаттиқ қоралади ва бунга жавобан кескин чоралар кўрилишини ваъда қилди.\n«Биз Нидерландия ҳукуматининг бу ҳаракатига қатъий норозилик билдирамиз. Анқаранинг жавоби кескин бўлади. Туркияга ва дипломатик иммунитетга эга бўлган вазирга босим ўтказилишига йўл қўйиб бўлмайди. Европа давлатларидаги дўстларимиз демократия ва сўз эркинлиги мавзусида мулоҳаза юритишни ёқтиради, ўзлари эса инсон ҳуқуқларига нисбатан ҳурматсизликни намойиш этди», —дея Йилдиримнинг сўзларини келтирган Anadolu.\nТуркия бош вазири Роттердамда юз берган ҳодисани «катта дипломатик можаро» деб атади ва Нидерландия ҳудудида яшовчи миллатдошларини «осойишталикни сақлаш ва фитналарга учмаслик»ка чақирди.\nУ туркиялик вазир Роттердамда Туркия ва Нидерландия фуқароларини ўз мамлакатида 16 апрель куни ўтказиладиган конституцияга ўзгартиришлар киритиш бўйича референдум ҳақида хабардор қилмоқчи бўлганини келтириб ўтган.\nАввалроқ Нидерландия хавфсизлик юзасидан Туркия ташқи ишлар вазири Мавлуд Човушўғли раҳбарлигидаги Туркия делегацияси самолётини қўндиришга рухсат бермагач, Фатма Бетул Саян Кая Германиядан машинада Нидерландияга йўл олган эди. Човушўғли Туркиядаги конституция референдумига бағишланган митингда нутқ сўзлашни режалаштирганди.\nНидерландия Йилдирим Чоқушўғли


15 Окт, 2019-й. Янгиликлар\nАҚШ элчихонаси матбуот хизмати хабарига кўра, икки мамлакат мутахассислари ҳамкорликда математика ва ўқиш бўйича саккиз тилда (ўзбек, рус, қорақалпоқ, қозоқ, тожик, қирғиз, туркман ва инглиз) саволномалар тузади. Улар асосида мамлакатимиз бўйлаб ўқувчилар умумий билимларни қай даражада ўзлаштираётгани тадқиқ этилади. Шу тариқа ўқув жараёнидаги камчиликлар ва заиф нуқталар аниқланиб, таълим стратегияси такомиллаштирилади.\n«Бу Ўзбекистонда олиб борилаётган биринчи халқаро тадқиқот бўлиб, у бошланғич синфларда ўқиш натижаларини аниқ баҳолашга имкон беради. Бу эса вазирликка таълим тизимини такомиллаштириш йўлида янги методология ишлаб чиқишда кўмаклашади», – дейди Халқ таълими вазири Шерзод Шерматов.\nХорижлик мутахассислар вазирлик ва унинг вилоят бошқармаларидаги қирқ нафар ходими учун саккиз кунлик семинар ўтказмоқда. Амалий машғулотларда ўқувчиларнинг билим ва кўникмаларини баҳолаш асоси сифатида EGRA (ўқиш) ва EGMA (математика) методикасидан фойдаланилади. Ушбу баҳолаш тизими дунёнинг 70 дан ортиқ мамлакатида синовдан ўтган.\nБаҳолаш ва тадқиқот жараёнига «RTI International» ташкилоти ҳам жалб этилган. Мазкур ташкилот Халқ таълими вазирлиги билан биргаликда EGRA ва EGMA тизимларини синовдан ўтказади. Мамлакат миқёсидаги тадқиқотлар 2020 йилда ташкил этилиши кўзда тутилган.\nЮртимиз таълим тизимига халқаро баҳолаш усуллари АҚШнинг Халқаро тараққиёт агентлиги (USAID) кўмагида жорий этилмоқда.\nАввал хабар берганимиздек, жорий йил 28 сентябрь куни Ўзбекистон ва АҚШ ўртасида таълим тараққиётига кўмаклашиш бўйича муҳим келишув имзоланганди.\nМазкур ҳужжатга кўра, Қўшма Штатлар ҳукумати келгуси беш йил давомида мамлакатимиз таълим тизимини қўллаб-қувватлаш учун 50 миллион доллар маблағ ажратади.\nТаълим соҳасидаги ислоҳотларни қўллаб-қувватлаш мақсадида ажратилаётган маблағ бошланғич синфларда ўқиш ва математика сабоқларини янада такомиллаштириш, ахборот технологияларидан кенг фойдаланиш ҳамда инглиз тилини ўқитиш самарадорлиги ва сифатини оширишга йўналтирилади.\nХалқаро баҳолаш тизимини жорий этиш лойиҳаси ана шу беш йиллик келишувнинг дастлабки босқичи саналади.


Йигит эркак кишидан қандай фарқланади?\n1.Эркак киши нима исташини билади ва шунга қараб боради. Йигитда фақат ғоялар бўлади. Йигитлар у ҳақда кўп ўйламайди, агар ўйласа ҳам уларни амалга ошириш учун кам ҳаракат қилади. Йигит фаол бўлмайди, эркак киши ғайратлилиги билан ажралиб туради.\n2.Эркак киши келажакни режалаштиради, мақсадларни аниқ белгилайди ва шу йўналишда ишлайди. Йигит фақат бугунги кун билан яшайди. У катта хаёлпараст, асосан унинг режалари келгуси дам олишлари қаерга бориши ва нима иш билан шуғулланиши билан чегараланган.\n3.Эркак киши келажагини аниқ кўради, қандай намуна кўрсатишни исташини аниқ билади ва ўз ҳаётини аниқ режалаштиради. Унинг устун жиҳатлар тизими бор. Йигитда эса аниқ аҳлоқий компас йўқ, шу сабабли у кўпинча тутуруқсиз ва изчил бўлмайди.\n4.Эркак киши вақтни қандай қилиб яхши тарзда ўтказишни ва ижтимоий фаол бўлишни билади, лекин кўпинча банд бўлади. Сабаби у кўзланган мақсад ва натижаларга эришиш сари бораётган бўлади. Йигит ўзини сийлашни жуда яхши кўради ва бошқа ишларга нисбатан шуни бажаради.\n5.Эркак киши нимани гапираётганини назарда тутади, назарда тутган нарсасини гапиради. У ўз ваъдаларини бажаради ва сўзини шамолга совурмайди. Агар у ваъда қилинган нарсани бажара олмаса, унда жасорат етишмаса, бу ҳақда сизга айтади. Йигит ваъда беради, лекин уларни бажариш ҳақида ташвиш қилмайди. У бошқалар ва ўзи учун сабаб ва баҳоналарни топади.\n6.Эркак киши рад қилинишдан қўрқади, лекин барибир ҳам ҳаракат қилади. Йигит ҳам рад қилинишдан кўрқади, шу сабабли унинг ғурури бутун ва яхши сақланиши учун суст бўлади.\n7.Яхши аёлни учратган эркак унга эришиш учун ҳаракат қилади ва ташаббусни қўлга олади. Йигит уриниб кўради, у томондан амалий ҳаракатни кўргунингизгача таслим бўлади.\n8.Эркакларда ёқимсиз суҳбатларда қатнашиш учун мардлик етарли бўлади. У ўз мақсадларига нисбатан ростгўй бўлади ва бу ҳақда доим одамларга гапиради. Йигит бундай суҳбатлардан қочади. У туйғулар ҳақидаги ҳар қандай жиддий суҳбатлар ва қарама-қаршиликларни эътиборга олмайди ва писанд қилмайди. Вазиятни қўлга олишни ўринга ундан қочади, бундан фожиа ясаб, ўзини оқлашга уринади.\nПросмотров: 1490 | Добавил: Sayyod_Bek | Рейтинг: 0.0/0


Китоблар » Зарафшон Газетаси\nҚодирийшуносликнинг янги саҳифаси Китоблар\n27 июл 2017 10:51\nАбдулла Қодирий ижодини ўрганиш ўтган асрнинг 20-йилларидаёқ бошланган эди. Ўтган салкам бир аср давомида адиб ижоди ҳақида турлича таҳлил ва талқинлар ўртага ташланди.\n25 июл 2017 12:03\nПаст Дарғомлик шоир ва педагог Баҳодир Ҳамиджон (Баҳодир Ўринов) ўзининг "Қирқ оёқ – қирқ пайпоқ", "Самарқандимсан", "Мен бир йўл изларман" каби шеърий тўпламлари билан кўпчиликка яхши таниш. Унинг яқинда "Янги аср авлоди" нашриётида чоп этилган шеърий тўплами "Ўзбекистоним" деб номланди.\n"Самарқанд адиблари" Китоблар\n25 июл 2017 12:02\nЯқинда Чўлпон нашриёт-матбаа ижодий уйи томонидан шу номдаги китоб чоп этилди.\nДил изҳори Китоблар\n22 июл 2017 11:21\nКаттақўрғонлик журналист-шоир Нафас Дўсановнинг яқинда Тошкентда "Mashhur-press" нашриётида нашрдан чиққан "Изҳор" шеърлар тўпламида Ватанга, халққа ошуфта дил туғёнлари тараннум этилган жўшқин шеърлар талайгина. Уларда ижодкорнинг киндик қони тўкилган заминга, бунёдкор элига бўлган чексиз меҳри ва чуқур ҳис-туйғулари уфуриб турибди\n"Фароғатим сен ўзинг" Китоблар\nИмом Салимов ёшларга таълим бериш билан бирга қалам тебратади. Унинг бир қатор китоблари нашрдан чиққан. Муаллифнинг "Наврўз" нашриётида чоп этилган навбатдаги шеърий тўплами "Фароғатим сен ўзинг" деб номланди.\n"Улуғ салтанат" таҳлили Китоблар\nЯқинда "Mashhur-press" нашриётида "Улуғ салтанат васфи" номли китоб нашр юзини кўрди. Бахтиёр Ҳайдаров томонидан нашрга тайёрланган ушбу тўпламдан Муҳаммад Алининг "Улуғ салтанат" роман-эпопеясига юртимизнинг таниқли ёзувчи-шоирлари, олимларининг муносабатлари билдирилган мақолалари ўрин олган.\nОрқага 1 2 3 4 5 6 Олдинга


Туркия Ҳарбий Денгиз флотининг 14 кемаси йўқолиб қолди - 19.07.2016, Sputnik Ўзбекистон\nТуркияда 15-16 июлда бўлиб ўтган муваффақиятсиз исёндан кейин Ҳарбий Денгиз флотининг 14 кемаси адмирал билан биргаликда изсиз йўқолди. 19.07.2016, Sputnik Ўзбекистон\n19:07 19.07.2016 (янгиланди: 19:11 19.07.2016)\n© Foto : Commander, U.S. Naval Forces Europe-Africa/U.S. 6th FleetНАТО ҳарбий кемалари\nТуркияда 15-16 июлда бўлиб ўтган муваффақиятсиз исёндан кейин Ҳарбий Денгиз флотининг 14 кемаси адмирал билан биргаликда изсиз йўқолди.\nТОШКЕНТ, 19 июл – Sputnik. Мамалкатда уюштирилган исёндан кейин Туркия Ҳарбий денгиз флоти адмирали ва 14 кемаси йўқолиб қолди, деб хабар бермоқда РИА Новости.\nБугунги кунда улар турган жойи номаълум. Ушбу кемалар навбатчиликдан кейин доимий базасига қайтиб келмаган. Исён содир бўлган тунда ушбу ҳарбий кемалар Қора ва Эгей денгизида навбатчилик қилаётган бўлган. Кемалардан бирида адмирал Вейсел Коселе бўлган. Унинг тақдири ҳақида ҳам ҳеч нарса маълум эмас.\n16 июл куни Рейтер агентлиги исёнчилар Гёлжюк базасидан Вейсел Коселе бўлган “Явуз” номли фрегатни олиб қочишди деган хабарлар пайдо бўлган эди.\nТуркия Мудофаа вазири кемалар йўқолгани ҳақидаги хабарларга ҳозирча изоҳ бергани йўқ. Туркия ҳукумати давлат тўнтарилиши билан боғлиқ шахсларни қидиришда давом этмоқда. ОАВлар хабарига кўра бугунги кунда мамлакатда 9,5 минг киши исёнга алоқадорликда гумон қилинмоқда.\nТуркия ҳарбий ва дипломатик манбааларидан олинган хабарларга кўра, Туркиянинг 4 кемаси Қора денгизда, икки кемаси Румынияния Констанца портида, бири Болгариянинг Бургас портида.\nУндан ташқари, маълумотларга кўра, денгизда ҳукуматга бўй сўнишни истамаган Туркия сув ости кемалари бўлиши ҳам эҳтимолдан холи эмас.\nТуркия Мудофаа вазири мамлакатда тўнтариш хавфи ҳамон мавжудлигини айтди\n18 Июл 2016, 13:29\nThe Times хабарига кўра, исёнчилар бошқарувда бўлган кемаларнинг бир нечтаси Греция портларида бўлиши мумкин. Афинада ушбу маълумотлар тасдиқланмади.\nБироз олдин ОАВларда, НАТО Туркиянинг йўқолган кемалари қаерга ғойиб бўлганини билмаслиги ҳақида маълумотлар пайдо бўлган эди. НАТО ҳарбий-денгиз қўмондонлиги раҳбарияти хабарига кўра, Туркия улардан йўқолган кемаларни топишда ёрдам сўрамаган.\nТуркия ҳуқуқни сақлаш органлари ва махсус хизматлари, бўлиб ўтган давлат тўнтаришга уринишдан кейин 7,5 минг кишини ҳибсга олди. Исён қурбонлари сони 208 кишига етди.


Тошкентда эркакни ёқасидан тортиб, ерга йиқитган аёл суд қилинди — видео – Bugun.uz\nЖамият - 15:12 · 24.04.2022\nТошкентда эркакни ёқасидан тортиб, ерга йиқитган аёл суд қилинди — видео\nТошкент шаҳар Бектемир туманида жойлашган «Компас» савдо маркази ёнида эркакни ёқасидан тортиб, ерга йиқитган аёл суд қилинди. Бу ҳақда «Zamon» информацион дастурида хабар берилди.\nМаълум қилинишича, ҳудудда рақс тушиб, ҳамманинг эътиборини тортган 38 ёшли аёл 58 ёшли эркакни кутилмаганда ёқасидан тортиб, ерга йиқитган. Эркак бунинг оқибатида орқа миясидан жароҳат олган. Ерда ётган эркакнинг бошидан қон оқаётганини кўрганлардан бири уни ўлди, деб бақирган, яна бири эса сув олиб келишни айтиб, ёрдамга чақирган.\nСуд залида аёл эркак ҳушини йўқотгач, воқеа жойидан қочганини айтган. Аммо гувоҳларнинг маълум қилишича, аёл эркакнинг ерда ётганидан фойдаланиб, унинг чўнтагидаги 120 минг сўм пулини ҳамда баҳоси 200 минг сўмлик телефонини олиб қочган.\nМаълумотларга кўра, аёлга нисбатан 3 йилдан ортиқ муддатга озодликдан маҳрум қилиш жазоси тайинланган.\nАввалроқ Наманган вилоятида эрини қизига тегажаклик қилгани сабаб ўлдирган аёлга суд ҳукми ўқилганди. Шунингдек, Сурхондарёда хотинини бўғиб ўлдирган эркакка суд ҳукми ўқилгани хабар қилинган. Ҳамда Жиззахда қарзини қайтармаслик учун эркакни ўлдириб, йўл четига кўмиб кетган йигит суд қилингани маълум қилинган.


ЭЛ ИЧИДАГИ ОДАМ - “Китоб дунёси” газетаси сайти\nЭЛ ИЧИДАГИ ОДАМ\n1281 марта кўрилган.\nБайрам тадбирларидан бирида Муртазо Султоновни кўриб бошим кўкка етди. Бу инсон билан қачон учрашсак, «Умрингиз узоқ бўлсин, бизга ҳам Сизнинг йўлингизни берсин», дея ният қиламан.\nТағин айтдиларки? Азиз шубҳасиз —\nТадбир поёнига етиб, меҳмонлар бирин-кетин тура бошлашди. Бухоролик дўстимиз Улуғбек Абдуллаев, адабиётшунос олим, «Жаҳон адабиёти» журнали Бош муҳаррири Шуҳрат Ризаев ва мен устозларни кузатиб, хайр-маъзур қилиб турган эдик. Устозимиз Муртазо Султонов ҳамроҳлари қаторидан ажраб чиқиб, бизни четга тортдилар. Ўта махфий маълумотни ошкор қилаётгандек атрофга бир қур қараб олдилар. Сўнг:\n— Яқинда 80 ёшлигим муносабати билан шукрона ош дастурхони ёзяпман. «Подаркани» каттасини топишга қийналиб қолманглар, деб вақтлироқ огоҳлантириб қўяяпман. Дўст-биродарларни олиб ўтарсизлар, бир мазза қилиб гурунглашамиз», — деб жилмайиб қўйдилар.\nОчиғи, ўша лаҳзада дилкаш, юзидан табассум аримайдиган, қомати қиличдек, руҳи тетик, чеҳрасидаги ғуруру ўктамлик уфурган бу инсоннинг 80 ёшни қоралаётганликларига ишонқирамадик. Навбатдаги ҳазиллари бўлса керак, деб ўйладик. Бироқ сал ўтмай яқиндагина 60 ёшларини нишонлаганларида ундай бўлганди, 75 ёшларида бундай тадбир ўтказгандилар, — хотираларни эсладик.\nБиз Муртазо Султонов билан 1980 йилларнинг бошида танишганмиз. Ўша пайтларда у киши Ўзбекистон Олий ва ўрта махсус таълим вазирининг ўринбосари, мен эса Ўзбекистон Кинематография давлат қўмитасига қарашли «Ўзкинотехтаъминот» бошқармаси бошлиғи ўринбосари эдим. Янги қурилаётган ёки қайта таъмирланаётган таълим муассасаларини кинотехника жиҳозлари билан таъминлаш масалаларида яқин ҳамкорлик қилар эдик.\nҲа, ҳаёт йўлининг ўнқир-чўнқирлари, турфа чиғириқларида тобланиб, эл-юрт ҳурматига сазовор бўлишнинг ҳузур-ҳаловати ўзгача. Нуроний ёшида ҳам тиниб-тинчимай, халқ хизматига камарбаста бўлиб юрган қурувчи, иқтисодчи, журналист, педагог Муртазо Султонов сингари беназир инсонларнинг ҳаёти кўплар, айниқса, эндигина катта ҳаёт йўлига қадам қўйиб келаётган ёшлар учун катта ибрат мактабидир. Халқ, эл-юрт, дўсту қадрдонлар орасида бундайин азизу мукаррам бўлишликка ҳавас қилиб, боисини сўраганимизда ҳамиша мийиғида кулиб, жавоб берадилар:\n— Бунда ҳеч сир йўқ, аммо жуда катта ҳикмат бор. «Хас эдим, назар топиб, гулга айландим», деган пурмаъно гапни эшитган бўлсанглар керак. Бу қандай НАЗАР? Бу назар — эл-юрт назари, Оллоҳ азизу мукаррам қилган зотлар — устозларимизнинг назари, ота-оналаримизнинг меҳр тўла назарлари. Падари бузрукворим Саидсултон ота билан Онажоним Ҳожинисахон аяларнинг берган ўгитлари, тарбиялари, панду насиҳатлари ўз мевасини берган. Уларнинг тинмай қилган дуолари, Оллоҳнинг назари мени доим паноҳида асраган.\nДарҳақиқат, ҳаёт синовларида тоблаган инсоннинг бу фикрларига қўшилмай илож йўқ. Шахсан мен Муртазо Султоновнинг (эндигина 35 ёшга тўлган ёшгина йигитчанинг) 1972 йилда жуда катта нуфузга эга бўлган Олий ва ўрта махсус таълим вазирининг ўринбосаридек юксак ва масъулиятли лавозимга тайинланишини эътиборга молик иш эди. Яна бир аҳамиятли томони Муртазо Султонов бу масъулиятли вазифани 18 йил давомида муваффақият билан бажарди. Буни ҳақиқий қаҳрамонликка менгзаш мумкин.\nМуртазо Султонов вазир ўринбосари этиб тайинланган пайтда Ўзбекистоннинг чекка ҳудудларида таълим муассасалари қурилиши «марказ»дан тасдиқланар, маблағ ҳам ўша ёқдан ажратилар эди. Ўзбекистонга эса ажратилган пулнинг 6, 1 миллионигина теккан бўлса, Муртазо аканинг ҳаракати, муомала санъати туфайли 1982 йилга келиб бу миқдор 36, 7 миллион сўмга етади. Шу боис ҳам ўша пайтларда у киши нуфузли доираларда «Масковдан пул ундириб келадиган йигит» номини олган экан.\n1990 йилда уни Халқ таълими вазирининг ўринбосари этиб тайинлашди. Мустақиллик унинг ғайратига-ғайрат, кучига-куч қўшди. Қаерга бормасин ўз касбини улуғлаб, савоб ишлар қилди.\nЎткир Ҳошимовнинг таъбирича: «Муртазо ака, эл ичига сингиб кетган одам. Яхши тўй дейсизми, совуқ маъраками, ҳамма ерга биринчи бўлиб етиб боради. Ҳамманинг кўнглига йўл топа олади».\nМуртазо Султонов доим шогирдларига улуғ аждодларимиз ҳақидаги ҳикматларни айтиб насиҳат қиладилар:\n— Бир куни отаси ёш Ибн Синога: — Болам, қаерга борсанг ўша ерда ўзингга қаср қургин, — деб насиҳат қилибди. Ёш йигитча бу насиҳатни эшитиб ҳайрон бўлибди. Уни қандай бажаришни билмай ташвишга тушибди. Чунки унда ҳали қаср қуриш учун на маблағ, на имкон бор экан. Ибн Сино қайси мамлакатга бормасин, одамларга нафи тегадиган ишлар қилибди, уларнинг дардига малҳам бўлибди, даволабди. Шу туфайли ҳамма жойда унинг дўстлари, шогирдлари кўпайибди. Қаерга борса уни ҳамма иззат-икром билан кутиб оладиган, ҳаққига дуо қиладиган бўлибди. Сизлар ҳам шундай бўлинг! Савоб ишлар қилиш, ҳожатмандларнинг кунига яраш олтин қаср қуриш билан баробардир.\nМуртазо Султонов ҳам фаолияти давомида мамлакатимизнинг барча ҳудудларида том маънода ўзига юксак қасрлар қурди. Фақат 1991-98 йиллардаги фаолияти давомидагина у мамлакатимизнинг турли ҳудудларида икки мингга яқин янги, замонавий, муҳташам мактаб ва мактабгача таълим муассасаларининг қурилишида ўзгача завқ-шавқ билан иштирок этди. Бу ерда таҳсил олган ёшларнинг, уларнинг ота-оналарининг шукронаси унга куч-қувват берди.\nДўстининг бошига тушган ўша қора кунлар ҳақида Муртазо аканинг қадрдонларидан бири, Ўзбекистон халқ ёзувчиси Ўткир Ҳошимов шундай ёзган эди:\n«1980 йилнинг ўрталарида юртимизда «пахта иши», «ўзбеклар иши» деган бемаъни гаплар чиқа бошлади. Бу балою офатнинг домига Муртазо ака ҳам тушиб қолди. Унинг бошига не-не туҳматлар ёғилмади. Ишлаб турган лавозимидан бўшатилди. Партиядан, Журналистлар ижодий уюшмаси аъзолигидан ўчиришди. Радиода «Қармоқ» деган ҳажвий эшиттиришда, газеталарда кетма-кет фельетонлар қилиб «пўстагини қоқишди». Тўрт йил давомида 128 марта тергов қилинди. Бўйнига илинмаган туҳмат қолмади. Ахир гдлянчилар учун Ўзбекистонда «тоза одам» қолмаган эди-да. Албатта, бу масалаларда ўзимиздан чиққан ҳасадгўйлар ҳам кўп ва хўп «ғайрат қилдилар». Ҳақлиги боис бу тегирмондан омон чиқди. Эл-юрт олдида юзи ёруғ бўлиб, аввалги лавозимига тикланди».\nМуртазо акадан ўша қора кунлар ҳақида сўралганда ногаҳон кўзларида билинар-билинмас ёш қалқигандек бўлди.\n— Терговларга Ҳожинисохон онам кўзларида ёш билан, кеннойингиз Маҳфузаой «Терговдан кейин уйга қайтадиларми-йўқми?», деган юрак ўйноғи билан, болаларим эса мурғак қалбларидаги тушунар-тушунмас қўрқув билан 128 марта кузатишган ва 128 маротаба хавотир ва хурсандчилик аралаш кутиб олишган. Бу ҳол муттасил тўрт йилга яқин давом этган.\nМен ҳам, оила аъзоларим ҳам бошимизга тушган ташвишлар ҳақида онажонимизга ҳеч қачон гапирмаганмиз. У киши радио, газетдан хабарлари бўлмаган, аммо сўзсиз ҳамма нарсани илғаб, дардимизга шерик бўлар, дуодан ўзгани билмас эдилар. Шоир Муҳаммад Юсуф:\n«Оҳ, менинг ортимдан овора онам,\nБир парча юраги минг пора онам», —\nдеб ёзганида худди менинг онамга ўхшаш барча муштипар ўзбек оналари ҳақида ёзган экан-да. Оналарнинг қалби ана шунақа сезгир бўлади.\nАфсус, онажоним менинг пок номим оқлангани, юзим ёруғ бўлгани, қайта лавозимимга тикланганим ҳақидаги хушхабарларни эшитмай, қайғу кўз ёшларини севинч кўз ёшларига алмаштира олмай 1987 йилнинг августида армон билан вафот этдилар. Мен у кишидан бир умр қарздор эканлигимни ҳис этиб яшайман. Оғир дамларда менга далда берган, имонимни бут қилиб, барча қийинчиликлардан эсон-омон олиб ўтган, бошимга соябон бўлган, шубҳасиз Ҳожинисахон онажонимнинг «Бошинг тошдан бўлсин», «Тупроқ олсанг олтин бўлсин, олтин бошинг омон бўлсин», сингари дуоларининг ижобати бўлганини қайта-қайта таъкидлашдан ҳеч чарчамайман.\nБу ҳаётда инсонни азиз ва мукаррам қиладиган омиллар кўп. Фақат уларни илғай олиш, уларни бажаришда ўзида ирода, куч, билим ва ақл топа билишлик энг муҳими бўлса керак. Муртазо Султонов нимагаки эришган бўлса, ота-онаси, оиласи, атрофдаги дўстлари, устозлари туфайли эришганини доим такрор ва такрор қайд этишдан ҳузур-ҳаловат туяди.\nМуртазо Султонов умрининг катта қисмини ёшлар масаласига бағишлади. Уларнинг қувонч ва ташвишларига шерик бўлиб яшагани учунми, ёшлар ҳақида кўпроқ гапиради, қайғуради, улардан ўз маслаҳатларини, панд-насиҳатларини аямайди.\n— Мустақиллик — Ватанимизнинг ёшлиги. Унинг пойдевори қадим-қадимдан мавжуд эди-ю, бу пойдеворни бугунги ўрта авлод вакиллари мустаҳкамламоқда. Мустақиллигимиз келажаги, тараққиёти эса бугунги ёшларимизга боғлиқ. Шунинг учун уларнинг маънавиятини юксалтириш учун миллий ва умуминсоний қадриятларимизни улар онгига тўғри сингдиришга, ота-она, устозларни эъзозлашни ўргатишга катта аҳамият беришимиз керак. Миллий қадриятларимиз ва муқаддас динимиз таълимотларига ҳурмат кўрсатишни ўргатиш бурчимиздир, — дейди учрашувларда Муртазо ака.\nМуртазо Султонов ҳозирда фарзандлар ва невара-чеваралар камолини кўрмоқда. Уларни яхши ўқитиб, эл-юрт корига ярайдиган инсонлар қилиб тарбияламоқда. У ҳаёти давомида ўнлаб ҳақиқий дўст ва муносиб шогирдларни, Маҳфузаой аядек садоқатли турмуш ўртоғини топди. Муаллохон, Дилфузаой, Мақсуджон, Шаботжондай ўз касбини ардоқлайдиган, Ватанга, халқига астойдил хизмат қиладиган, меҳнатсевар ва камтарин фарзандларни тарбиялаб вояга етказди. Қуш уясида кўрганини қилади, деганларидек, бу ибратли хислатлар эндиликда фарзандлар, невара ва чеваралар ҳаётида ҳам шаклланмоқда.


Тожикистонда маҳбус мухолифатчи очлик эълон қилди\nТожик жамиятида “Қори” лақаби билан яхши танилган собиқ дала қўмондони Садриддин Тошев 2000 йил бошида мамлакат Жиноят кодексининг бир неча моддасида айбланиб, Олий суд ҳукми билан 20 йилга озодликдан маҳрум қилинганди.\nТожикистонда шу йил эълон қилинган “олтин авф”га биноан озодликка чиқиши айтилган, аммо амнистияга тушмаган Садриддин Тошев очлик акциясини бошлади.\nРеспублика Олий суди ҳукми билан 20 йилга озодликдан маҳрум этилган собиқ мухолифат лидери Садриддин Тошевнинг иши билан боғлиқ барча “тушунмовчиликлар” ҳал қилингани ва у “Авф тўғрисида”ги қонуннинг 10-бандига мувофиқ аллақачон озод этилгани борасида, маълумотларга кўра, иқтидордаги ҳукумат тахминан икки ой аввал Женевага ҳисобот юборган.\nБироқ 20 ноябр куни Тожикистонда амнистия муҳлати тугагани расман эълон қилинганига қарамай, Садриддин Тошев ҳамон қамоқда қолаётгани маълум бўлди.\nМаҳбуснинг Озодликка сим қоққан яқинлари қонунга мувофиқ равишда амнистияга тушган, аммо озодликка чиқарилмаган Садриддин Тошев бугун, 28 ноябрдан бошлаб очлик эълон қилганини айтдилар.\nМаҳбуснинг очлик эълон қилганини журналистлардан билган адвокати Бузургмеҳр Равшан “дунёвий ва демократик мамлакатда қонунлар ҳамма учун бир хил ишламаётгани”дан шикоят қилди.\n- Демократик ва дунёвий мамлакатда булар (ҳуқуқ-тартибот идоралари назарда тутилмоқда - таҳр.) ўзлари хоҳлагандек қонунга амал қилмоқда. 2011 йилги амнистия унга нисбатан (ҳимоясидаги Садриддин Тошевни назарда тутаяпти - таҳр.) қўлланмади. 1998 ва 2001 йиллардаги амнистия ҳам қўлланмаган эди. Аслида ўша йилларда қабул қилинган авф қонунида ҳимоямдаги шахс жазо муҳлатининг тўртдан бир қисми қисқартирилиши белгиланганди. Агар ўша қонунлар амалда қўлланилганда эди, Тошев ҳам, собиқ вазир Ёқуб Салимов ҳам аллақачон озодликка чиққан бўларди. Лекин қонун ҳамма учун бир хил қўлланилмаяпти, - дейди адвокат Бузургмеҳр Равшан.\nАдвокатнинг айтишича, 2011 йили Тожикистон мустақиллигининг 20 йиллиги муносабати билан қабул қилинган “олтин авф”нинг 10-бандига мувофиқ Садриддин Тошев аллақачон озодликда бўлиши лозим эди.\n“Қонуннинг бу бандида, - дея сўзида давом этади адвокат, - ҳукуматга қарши қуролли ҳужумларда, исёнларда қатнашган шахсларга нисбатан жиноят иши тўхтатилиб, қамоқда бўлганлар озодликка чиқарилиши ва ҳеч қачон таъқиб қилинмаслиги белгиланган”.\nТожик жамиятида “Қори” лақаби билан яхши танилган собиқ дала қўмондони Садриддин Тошев 2000 йил бошида бузғунчилик, ўғрилик, қотиллик ва гаровга олиш кабилардан айбланиб, Олий суд ҳукми билан 20 йилга кесилганди.\nАммо Садриддиннинг онаси Ҳуснорои Аҳмад фарзанди сиёсий маҳбус эканини даъво қилиб келади.\n2009 йили ҳам Садриддин Тошев қамоқхона ходимларининг унга нисбатан ғайриинсоний муносабатлари туфайли очлик эълон қилгани айтилганди.\nБироқ кейинчалик бу маълумотлар Тожикистон қамоқхоналарини назорат қилиш бошқармаси расмийси Баҳром Абдулҳақов томонидан рад этилганди.\nШу йил ёзида Душанбе шаҳридаги 1-қамоқхонада бўлиб, у ердаги вазият билан танишган бир гуруҳ журналистларга интервю берган Садриддин Тошев ўзига нисбатан ҳукм адолатсиз бўлганини айтганди.\n- Мен қамоқхонадаги вазиятдан розиман, аммо менга нисбатан чиқарилган ҳукм адолатсиздир. 20 йилга қамалишимга рози эмасман, чунки мен бунга яраша жиноят қилмаганман. Инсон ҳуқуқлари бўйича халқаро ташкилотларга такрор ва такрор мурожаатларимда ишим қайта кўриб чиқилишини сўраганман. Лекин собиқ мухолифат аъзолари Тожикистонда амнистия қилинмайди, - деган эди Садриддин Тошев.\nАснода Тожикистон қамоқхоналарини назорат қилиш бошқармаси расмийлари 28 ноябр куни Садриддин Тошев очлик акцияси эълон қилганидан хабарсиз эканлари маълум бўлди.\n- Бу масалада бизга бошқа журналистлар ҳам эрталабдан телефон қилди. Лекин бизнинг бу гапдан хабаримиз йўқ. Маҳбус амнистияга тушмаганининг идорамизга мутлақо алоқаси йўқ. Бизнинг вазифамиз маҳбуслар шароитини яхшилаш, уларни қайта тарбиялашдан иборат. Амнистия учун қарорни эса қоида бўйича Бош прокуратура чиқаради, у ёққа мурожат қилинг, - дея тавсия берди мазкур идора матбуот хизмати раҳбари Парвина Алиева.\nРеспублика Бош прокуратураси масъулларидан бири Усмонали Холиқов эса Тожикистон томони Садриддин Тошевнинг амнистия қилингани ҳақида БМТга ҳеч қандай ҳисобот бермаганини таъкидлар экан, аксинча Женевадаги Инсон ҳуқуқлари бўйича қўмита Тожикистонга йўллаган мактубида олти маҳбус, жумладан, Садриддин Тошев иши қайта кўриб чиқилишини сўраганини билдирди.\n- Маҳбуснинг амнистияга тушмагани учун эътироз маъносида очлик эълон қилгани ҳақидаги аризаси бугун эрталаб идорамиз қайдидан ўтди. Энди маҳбус: “мен амнистия қилинишим керак эди, у эди, бу эди”, деб ёзаверади, унинг бунга ҳаққи бор. Унинг аризаси тегишли бўлимларда ўрганилиб чиқилади ва хулоса қилинади. Ўшанга қараб, у озод бўлади ёки аксинча, - деди Бош прокуратура масъули Усмонов.\nУндаги маълумотларга кўра, Женева сўровига биноан олти маҳбусдан учтасининг иши қайта кўриб чиқилган ва уларга нисбатан амнистия қўлланилган. Озодликка чиққанлардан бири исёнчи полковник Маҳмуд Худойбердиевнинг яқинларидан бири экани айтилди.\n28 ноябр куни маҳбус Садриддин Тошев Тожикистон президенти, бош прокурори, адлия вазири, парламенти, БМТ идораси ҳамда бу мамлакатдаги оммавий ахборот воситаларига очиқ хат йўллаб, “иши қайта кўриб чиқилиши”ни сўраган.\nРасмий маълумотларга кўра, шу йил Тожикистонда қабул қилинган “Авф тўғрисида”ги қонунга биноан 4 минг 300 нафар маҳбус озодликка чиқарилган. Маълумотларга кўра, уларнинг 196 нафари аёллар ва 153 нафари эса балоғат ёшига етмаган болалардир.


Газизов Ўруновни ўйнатмаган бош мураббийни ишдан олмоқчи бўлган\n31 март, 2021, 19:01\nТеглар:Остон Ўрунов | Спартак | Доменико Тедеско\nРежа ўхшамай қолди\nШамиль Газизов “Спартак” бош директори бўлиб ишлаган даврда жамоа бош мураббийи Доменико Тедескони ишдан олиб, ўрнига “Зенит”даги мутахассис Вильям де Оливейрани олиб келишга ҳаракат қилгани фош бўлди.\nСhampionat.com сайтининг манбалари маълум қилишича, Газизовга клубга келганида, Тедескони бўшатиб, “Зенит”да Сергей Семакка ёрдам бераётган Оливейрани бош мураббийликка таклиф қилмоқчи бўлганди. Газизов у билан “Уфа”да ишлаган. Оливейрага таклиф ҳам юборилган.\nЯна бир инсайдер эса, бу иш Вильям “Спартак”ни бошқариш таклифини қабул қилмагани учун амалга ошмай қолгани ҳақида хабар бермоқда.\nТаъкидлаш жоизки, Доменико Тедеско Шамиль Газизов клубга олиб келган Остон Ўруновга ўзини кўрсатиши учун етарлича ўйин амалиёти тақдим қилмаган.\nАйни пайтда Газизов "Уфа" бош директори ҳисобланади. Остон Ўрунов эса ижара асосида уфаликлар таркибида тўп тепмоқда.\nОстон Ўрунов ишончни оқлагин сен камида Пол Погбани даражасига чиқасан биз бунга ишонамиз Навбахор мухлислари.


ЎзА - Ўзбекистонда жаҳон пахта бозорининг йирик анжумани\n23.10.2017 17:08 Чоп этиш версияси\nПойтахтимизда Пахта бўйича халқаро маслаҳат қўмитасининг етмиш олтинчи ялпи мажлиси ҳамда XIII халқаро Ўзбекистон пахта ва тўқимачилик ярмаркаси бошланди.\nМазкур қўмитанинг 2016 йилги йиғилишида “Глобаллашув ва технологик тараққиёт даврида пахта” мавзуидаги анжуманни Тошкентда ўтказиш ҳақида қарор қабул қилинган эди. Бу жаҳон пахта ва тўқимачилик саноатининг йирик марказларидан бири сифатида тан олинган Ўзбекистоннинг халқаро мавқеи тобора ортиб бораётганининг яна бир ёрқин далилидир.\nЙиғилиш ва ярмарка ишида 50 дан зиёд мамлакатдан 1 минг 500 га яқин мутахассис иштирок этмоқда.\n1939 йилда ташкил этилган Пахта бўйича халқаро маслаҳат қўмитаси таркибида Доимий қўмита, Пахта синовининг инструментал услубларини тижорий стандартлаштириш бўйича мақсадли гуруҳ, Пахта ишлаб чиқаришнинг ижтимоий, экологик ва иқтисодий тавсифлари бўйича экспертлар гуруҳи, Биотехнология бўйича экспертлар гуруҳи, Пахта соҳасини ривожлантириш бўйича халқаро форум, Пахтани бирламчи қайта ишлаш бўйича экспертлар гуруҳи каби соҳа равнақида муҳим ўрин тутадиган қатор тузилмалар фаолият юритади.\n– Дунёда пахтачилик йўналишида изланишлар олиб бораётган икки юздан зиёд илмий марказ мавжуд, – дейди Пахта бўйича халқаро маслаҳат қўмитасининг ижрочи директори Кай Хьюз. – Ўзбекистон пахта саноатини ривожлантириш борасида юксак натижаларга эришмоқда. Мамлакатда истеъмолчиларнинг талабларига жавоб берадиган пахтанинг кўплаб навлари мавжуд.\nПахта бўйича халқаро маслаҳат қўмитасининг энг муҳим тадбирлари реестрига Ўзбекистон халқаро пахта ярмаркаси ҳам киритилган. Бу эса ушбу ярмарка дунё миқёсида пахта бозори сиёсатини белгиловчи нуфузли анжуманлардан бири эканидан далолатдир. Ярмарка “Ўзбекенгилсаноат” акциядорлик жамияти, Ўзбекистон Республикаси Ташқи савдо, Қишлоқ ва сув хўжалиги вазирликлари ва “Сифат” маркази ҳамкорлигида ташкил этилди.\nТадбир доирасида халқаро пахта бозорининг бугунги ҳолати ва истиқболлари муҳокама қилиниб, рақобатбардош саноат хом ашёси етиштириш, уни чуқур қайта ишлаш, савдо, логистика ва суғурта масалалари юзасидан 16 га яқин сессия ўтказилиши кутилмоқда. Ўзбекистон тажрибаси мисолида ғўза селекцияси, агротехникаси, ҳосилни зараркунанда ва касалликлардан ҳимоя қилиш, тола сифатини баҳолаш каби масалалар ўрганилади.\nТизимда амалга оширилаётган техник ва технологик янгиланишлар, амалиётга жорий қилинаётган инновацион ишланмалар туфайли толамизнинг сифат кўрсаткичлари тубдан яхшиланмоқда. Бу эса бугунги кучли рақобат шароитида жаҳон пахта бозоридан мустаҳкам жой эгаллашда ҳал қилувчи аҳамият касб этаётир. Мутахассисларнинг таъкидлашича, 2016 йилги мавсумда мамлакатимизда “Олий” ва “Яхши” синфларига мансуб толанинг улуши аввалги йиллардагига нисбатан 10 фоиз ортиб, 92 фоизга етган.\nШунга мос равишда толани қайта ишлаш ҳажми ҳам ортмоқда. Агарда 1990-йиллар бошида мамлакатимизда толанинг атиги 3-5 фоизи қайта ишланган бўлса, ҳозирга келиб, бу кўрсаткич 50 фоиздан ошди. Энг олис ҳудудларда ҳам янги қувватлар ишга туширилаётгани, мавжудлари тубдан модернизация қилинаётгани ушбу йўналишдаги ишлар кўламини кенгайтирмоқда. Мақсад эса ягона, у ҳам бўлса, 2020 йилга бориб толани 100 фоиз ўзимизда қайта ишлашга эришиш, халқаро бозорга қўшимча қийматли, юқори сифатли тайёр маҳсулот етказиб беришдан иборатдир.\nЯрмарка стендларидан «Ўзбекенгилсаноат» таркибидаги юзга яқин корхонанинг ип-газлама, бўялган ва аралаш ип-калава, трикотаж мато, пайпоқлар, махсус матолар, махсус кийимлар, тайёр трикотаж ва тикувчилик маҳсулотлари кенг ўрин эгаллаган. Тизим корхоналарининг йиллик экспорти 1 миллиард доллардан ошмоқда. Маҳсулотлар 50 дан ортиқ мамлакатга етказиб берилмоқда.\nЯрмарка доирасида илк бор Жанубий Корея ва Ўзбекистон дизайнерлари иштирокида маҳорат дарслари, тўқимачилик маҳсулотларини Европа Иттифоқи мамлакатларига экспорт қилишни кенгайтириш масалалари бўйича семинар ва тренинглар ўтказилиши мўлжалланмоқда. Енгил саноат салоҳияти, жумладан, маҳаллий корхоналарда ишлаб чиқарилаётган турфа либослар намойиши ҳам режалаштирилган.\nСайёра Шоева, Отабек Мирсоатов (сурат), ЎзА


Биласизми? Биринчи лигада кимлар мураббийлик қилмоқда? (2-қисм) / CHAMPIONAT.asia\n12:11Хўжайлида футзал бўйича турнир бўлиб ўтди 0 12:07"Сўғдиёна": Иззатилла Абдуллаевни табриклаймиз! 0 11:57Аҳмад Халил "Ал Айн"га ўтди 5 11:56Спортчилар ижтимоий тармоқларда 5 11:53Бунақасини кўрмагансиз! Дибала Dolce & Gabbana кўргазмасида модель (+ФОТО) 6 11:52U-23 Осиё чемпионати. Биз учун муҳим бўлган ўйинлар бошланмоқда 7 11:48Карикатура: "Энфилд"даги қўрқинчли тунда нималар рўй берди? 7 11:44Канюк ва Гриффитс нима учун назорат учрашувларида майдонга туша олишмаяпти? 9 11:29Olamsport: "Ўз вақтида егани ноним бўлмаган" - Анвар Бойназаров меҳмонимиз, Истомин чорак финалгача рейтингда 41-ўриндан юқори теннисчиларга қарши ўйнамайди 0 11:29Футзал. Ўзбекистон терма жамоаси "Чиғатой"да яшаб, "Бунёдкор"да шуғулланмоқда 0 11:11"Реал" қишки трансфер ойнасида харид амалга оширишга қарор қилди, футболчи ҳам аниқ 22 11:09Евгений Валицкий 89 ёшда, табриклаймиз! 1 11:06Шуҳрат Мақсудовга таъзия билдирамиз 13 11:02Омар Моманидан янги карикатура: Омад Йерри Мина! 5 11:01ЛаЛигада жарима зарбасидан гол уриш бўйича ким етакчи, Роналду ёки Месси? 13\nБиласизми? Биринчи лигада кимлар мураббийлик қилмоқда? (2-қисм)\n25 апр 10:09\nМамлакатимиздаги биринчи лига клубларида фаолият юритаётган мураббийлар ҳақида тўхталиб ўтгандик.\n"Шарқ” минтақасидан кейин навбат энди “Ғарб” минтақасидаги клубларда дрижёрлик қилаётганларга етиб келди. Айтиш керакки, ушбу минтақада отахон мураббий “Гулистон” устози Тоирқул Усмоновдир. Бу мураббий 1 май куни 58 ёшга тўлади. Аксинча энг ёш мураббий Шерзод Сатторовдир. Лига дебютанти “Ғиждувон” устози сифатида рўйхатдан ўтган Сатторовнинг ёши 28 эканлиги эътиборга моликдир. Хўш, бошқа жамоаларда масъулиятли вазифада кимлар ишламоқда? Қуйида шу ҳақда сўз юритамиз.\n“Гулистон” - Тоирқул Усмонов (01.05.56).\nЎтган мавсум яна биринчи лигага тушиб кетган “Гулистон”да жорий йил кескин ўзгаришлар юз берди. Хусусан бош мураббий Бахтиёр Ашурматов ва унинг яқин ёрдамчиси Зохид Нурматов “Навбаҳор”га ўтиб кетган бўлса, ундан ташқари яна бир қатор асосий таркиб ўйинчилари ҳам ўзаларини бошқа клубларда синаб кўришга аҳд қилди. Биринчи лигага жамоани бу йил маҳаллий мураббий Тоирқул Усмонов тайёрлади. Унга машғулотлар чоғида Александр Лушин билан Акмал Суяров ассисентлик қилаётгани тўғрисида маълумот олдик.\n“Шўртан” - Мухтор Қурбонов (26.01.75).\n“Ғарб” минтақасида бу йил ўз олдига кучлилар сафига чиқишни аниқ вазифа қилиб қўйган жамоалардан бири бу – “Шўртан”дир. Раҳбарият йил бошида бошқарув постига Мухтор Қурбоновни олиб келди. Янги мураббий таркибни янгитдан шакллантирди ва мақсад йўлида астойдил ишламоқда. Унга катта мураббий сифатида Зоир Тўрақулов ёрдам бераётган бўлса, дарвозабонларни Эркин Мирзаев шуғуллантиради. Футболчиларнинг жисмоний тайёргарлиги бўйича Жамшид Умаров ишламоқда. Шунингдек селекция бўлимида ҳам Руслан Шоймардонов фаолият юритаётганини айтиб ўтиш жоиз.\n“Спартак” - Сулаймон Раҳматов (26.02.68).\nБухоронинг “Спартак” жамоасини ўтган йили таниқли мураббий Усмон Тошев бошқарганди. Илк мавсумнинг ўзидаёқ 5-ўринни эгаллагани мураббийнинг қандай ишлаганини кўрсатиб турибди. Лекин шунга қарамай негадир бу йил жамоада дрижёр ўзгарди. Раҳбарият ушбу лавозимга маҳаллий мураббий Сулаймон Раҳматовни олиб келди. Унга Абдурасул Рашидов кўмаклашаётгани тўғрисида маълумо олдик.\n“Хоразм” - Мансур Давлетов (20.04.74).\nУрганчликлар ҳам жорий мавсум олий лигага чиқишни мақсад қилаётганини яхши биламиз. Аммо бу осонликча қўлга киритиладиган натижа эмас. Бу вазифа йўлида раҳбарият маҳаллий мураббий Мансур Давлетовга тўлиқ ишонч билдирган. Футболчилик даврида дарвозабон амплуасида ҳаракат қилган Давлетов мана икки мавсумдирки “Хоразм”да бош мураббий сифатида ишлаб келмоқда. Унга мураббийлар штабида Ойбек Қурёзов ассисентлик қилмоқда.\n“Зомин” - Спартак Муртазоев (03.10.77).\nҚувонарлиси Жиззах вилоятидан бу йил ҳам иккита жамоа чемпионатда иштирок этмоқда. Улардан бири Зомин тумани жамоаси бўлмиш “Зомин”дир. Бу жамоага асли жиззахлик бўлган Спартак Муртазоев устозлик қилмоқда. Футболчилик даврида ҳимоядаги ишончли ўйинлари билан кўпчилик мухлисларни қалбидан жой олган Спартак Суюнович мана икки мавсумдирки, “Зомин”ни бошқармоқда. Афсуски бу жамоа билан аълоқаларимиз йўқлиги туфайли Муртазоевга мураббийлар штабида кимлар ёрдам бераётгани тўғрисида маълумотга эга эмасмиз.\n“Регистон” - Алижон Бобомуродов (01.12.59).\nСамарқанднинг биринчи лигада иштирок этаётган яна бир жамоаси бу – “Регистон”дир. Маҳаллий футболчилар ҳисобига тузилагн жамоани бу йил Алижон Бобомуродов бошқармоқда. Яқинда “Регистон” бошқарув постига ОФК инструктори Зоир Ҳасановни келиши ҳақида хабарлар пайдо бўлганди. Лекин бу борада ҳозирча расмий маълумот йўқ.\n“Шердор” - Сайфулла Шарипов (09.04.76).\nСамарқанднинг “Шердор” жамоасини маҳаллий мутахассис Сайфулло Шарипов бошқармоқда. Илгари “Динамо” ҳимоя қўрғонида ишончли ўйинлари билан кўпчиликда илиқ таассурот қолдирган Шарипов “Шердор”ни мана икки мавсумдирки ўзи бошқариб келмоқда. Айтишларича унга мураббийлар штабида илгари ҳакамлик соҳасида ишлаган Валерий Кострикин ва собиқ футболчи Учқун Қобилов ёрдам бериб келмоқда.\n“Аланга” - Анвар Ўринов (24.02.68).\nКосоннинг “Аланга” жамоаси ҳар мавсум барқарорликка эришиши қийин бўлмоқда. Эхтимол бу мавсум аввалида мураббийларнинг алмашиши ва ўз-ўзидан таркибни ҳам янгиланиб кетиши билан боғлиқдир. Бу йил жамоа бошқарувига қашқадарёлик Анвар Ўринов тайинланган. Бу мураббийни илгари Қашқадарё футбол федерациясида спорт ўйинларини ўтказиш бўлимида ишлаганини яхши биламиз. Эндиликда эса Ўринов мураббий сифатида фаолият юритмоқда. У кишига Насим Шоимов яқиндан ёрдам бермоқда.\n“Ғаллакор-Автомобильчи” - Фурқат Ўролов (14.08.71).\nБиринчи лигада бу йил 10-мавсумини ўтказаётган Жиззах вилоятининг яна бир жамоаси “Ғаллакор-Автомобильчи” бошқарувида жорий мавсум яна маҳаллий мураббий Фурқат Ўролов ишламоқда. Жамоа таркибида бу йил сезиларли ўзгаришлар амалга оширилди. Бош мураббийга Қаҳрамон Абдумўминов билан Саид Зокиров кўмаклашмоқда. Уларнинг ҳар иккиси ҳам маҳаллий мураббийлар саналади.\n“Орол” - Неъматулла Қутибоев (1973).\nҚорақалпоқ футболининг ёрқин юлдузларидан бири бу шубҳасиз Неъматулла Қутибоевдир. Футболчилик даврида ҳужумчи сифатида мухлислар меҳрини қозонган Қутибоев эндиликда “Орол”ни бошқармоқда. Гарчи жамоада моддий жиҳат у қадар ижобий бўлмасада, Неъматулла ака шароитдан келиб чиқиб, жамоани мусобақада иштирок этишини таъминлаб келмоқда. Баъзида мураббий билан ўзаро суҳбатлашиб қолганимизда, моолиявий томондан муаммо борлигини ва буни оммага ошкор этишни ўзига эп кўрмаслигини айтиб қолади. Мазкур мураббийга жамоада Ҳалилбек Садиров яқиндан кўмаклашиб келмоқда.\n“Ғиждувон” - Шерзод Сатторов (30.06.86).\nБухоронинг “Ғиждувон” жамоаси бу йил биринчи лигада дебют мавсумини ўтказмоқда. Клуб ўтган мавсум “пулька” мусобақасида ишончли ўйин кўрсатиб, керакли натижани қўлга киритди. Таркибида асосан маҳаллий ёшлар жамланган. Айтарли номлар йўқ. Бош мураббий ҳам биринчи лигадаги энг ёш мураббий ҳисобланади. Афсуски 29 ёшли Шерзод Сатторовга мураббийлар штабида кимлар ёрдам бераётгани ҳақида бизда ҳозирча аниқ маълумот йўқ.\n“Машъал-2” - Дилшод Андаев (01.04.74).\nБу йил яна биринчи лигада иштирокини бошлаган Муборакнинг “Машъал-2” жамоаси таркибни асосан академиядан етишиб чиқаётган ёшлар билан шакллантирди. Ёшлар билан ишлаш борасида яхшигина тажрибага эга бўлган Дилшод Андаев бошқарув постида фаолият юритмоқда. Бу мураббий ўтган йили Косоннинг “Аланга” жамоасини бошқарганди. Андаевга “Машъал-2”да Бахтиёр Сатторов ёрдам бермоқда.\nБугун Хитойда бўлиб ўтаётган U-23 Осиё чемпионатида Ўзбекистоннинг... 434


Молия вазирлигида Франциянинг “Veolia” компаниялар гуруҳи билан музокаралар ўтказилди\nЎзбекистон Республикаси Молия вазирлиги Франциянинг машҳур “Veolia” компаниялар гуруҳи билан музокаралар ўтказди. Учрашув давомида, жумладан, Наманганда иссиқлик ресурслари бошқаруви ва энергиядан фойдаланиш масалалари муҳокама этилди, деб ёзади “Узрепорт” ахборот манбаси.\nТомонлар 4-авлод марказий иссиқлик таъминоти тизимининг замонавий ишланмаларини, шунингдек, юқори даражада автоматлаштирилган ва масофадан туриб бошқариш имкониятига эга ёпиқ тизимли ҳамда паст ҳароратда ишлайдиган ускуналарни қўллаш имкониятларини кўриб чиқишди.\nМутахассисларнинг дастлабки ҳисоб-китобларига кўра, француз бренди инновацияларини татбиқ этилиши натижасида Наманганда иссиқлик таъминоти, хусусан, энергия истеъмиолининг тиғиз пайтида иссиқликни барқарор узатиш, авариялар ва фавқулодда вазиятларни тезкорлик билан аниқлаб, уларни бартараф этиш борасида туб яхшиланишларга эришилади.\nЯнгича ёндашув бир йилда 24,5 млн. метр куб табиий газни тежаш, уни экспорт қилиш эвазига 3,1 миллион АҚШ доллари миқдорида даромад олиш имконини беради.\nЭслатиб ўтамиз, “Veolia” компаниялар гуруҳи ресурсларни бошқаришни оптималлаштириш соҳасида 160 йиллик иш тажрибасига эга дунёдаги етакчи марка ҳисобланади. Ушбу гуруҳ сув ресурслари, чиқиндилар ва энергия истеъмоли жабҳасида энг мақбул ечимларни ишлаб чиқиб, тақдим этиб келади.\nМазкур рукндаги бошқа мақолалар: « Тожикистон Ўзбекистонга қандай маҳсулотларни таклиф қилди?\tИнтернет орқали “SMS-хабарнома” хизматини улаш хавфлилиги айтилмоқда »


Шомуродов Италия А сериясининг TOP-100 футболчилари рўйхатидан жой олди | Qalampir.uz\nШомуродов Италия А сериясининг TOP-100 футболчилари рўйхатидан жой олди\nСпорт\t25 Май 18:20 19746\nЎзбекистонлик футболчи Элдор Шомуродов Италия А сериясининг TOP-100 футболчилари рўйхатидан жой олди. Бу ҳақда “La Gazzetta Dello Sport” нашри ёзмоқда.\nМаълум қилинишича, Шомуродов 5,94 балл билан 85-ўринда қайд этилган. Биринчи ўринни эса Милан шаҳрининг “Интер” клуби ҳужумчиси бельгиялик Ромелу Лукаку эгаллаган. У ҳар ўйинда ўртача 6,79 балл қайд этган. 2-ўринда “Милан” клуби яримҳимоячиси Франк Кесси, 3-ўринда Туриннинг “Ювентус” клуби ҳужумчиси Криштиану Роналду қайд этилган.\nХабарга кўра, Элдор Шомуродов тўп сураётган “Женоа” клубидан яна 5 нафар футболчи ушбу рўйхатдан ўрин олган. Булар:\nиталиялик Давиде Заппакоста 6,45 балл билан 30-ўринда;\nиталиялик Маттиа Дестро 6 балл билан 46-ўринда;\nиталиялик Маттиа Перин 6,23 балл билан 72-ўринда;\nиталиялик Жанлука Скамакка 6,11 балл билан 84-ўринда;\nхорватиялик Милан Бадель 6,12 балл билан 97-ўринда.\nМаълумот учун, Шомуродов тўп сураётган Италия А серияси Европанинг энг кучли 5 та чемпионатидан бири ҳисобланади. Футбол тарихи ва статистикаси халқаро федерацияси эса Италия А сериясини 2020 йилнинг энг яхши миллий чемпионати деб топган. Ушбу чемпионатда 550 дан ортиқ футболчи ўйнайди.\n“Transfermarkt”га кўра, сурхондарёлик футболчининг трансфер баҳоси 7 миллон евро атрофида. Италиялик спорт журналисти Жанлуки Ди Марцио эса ўзбек ўғлонининг хизматини икки баробар юқори, яъни 15 миллион евро атрофида баҳолаган.\nЭслатиб ўтамиз, Шомуродов Италиянинг “Женоа” клубига ўтган йили Россиянинг “Ростов”идан келиб қўшилган. Трансфер қиймати 7,5 миллион еврони ташкил қилган Элдор бу мавсум 31 та ўйинда майдонга тушиб 8 та гол урган ҳамда 1 та голли узатма берган.\n30 Июль 08:27 48348\n31 Июль 13:36 40706\n30 Июль 16:43 30754\n30 Июль 16:56 30356\n30 Июль 13:35 26359


Ноқонуний қурилмалар бузилмаслигидан ким манфаатдор? - Huquq.uz\nНоқонуний қурилмалар бузилмаслигидан ким манфаатдор?\n17:16 - 03.11.2020\nЕрнинг бебаҳо бойлик экани, ундан унумли, самарали фойдаланиш кераклигини ҳамма ҳам яхши билади. Аммо республика бўйича 11468 гектар ер ўзбошимчалик билан эгалланиб, 4201 гектар ерда ноқонуний қурилишлар қилинганига нима дейсиз?\nЕрларни ноқонуний эгаллаш бўйича судда кўрилган ишлардан 802 таси рад қилинган, 2838 таси кўрмасдан қолдирилган бўлиб, 762 таси эса тугатилган. Жумладан, Зангиота туманлараро иқтисодий судининг ҳал қилув қарорига кўра, Тошкент туманидаги «Ниғматов Рихсибой агро файз» фермер хўжалиги, «Агро ҳамкор экспорт», «Сой бўйи агро» МЧЖлардаги ноқонуний қурилмаларни буздириш ҳақидаги даъволар қурилмалар ихтиёрий бузилган деган важ билан рад қилинган. Ўрганилганда, уларнинг бирортаси ҳам бузилмагани аниқланган.\nР.Мамаюсуповнинг ноқонуний қурилган биноларини буздириш ҳақидаги Пахтакор тумани ҳокимининг даъво аризаси судда кўрилаётганда эса туман ҳокимлиги ишчи гуруҳи тақдим қилган сохта далолатнома асосида иш тугатилган. Мазкур ҳолат юзасидан жиноят иши қўзғатилиб, айбдорларга ҳуқуқий чоралар кўрилган.\nАйрим ҳолатларда ўзбошимчалик билан эгалланган ерларни қайтариш, ноқонуний қурилмаларни бартараф қилиш ҳақидаги суд қарорларини бажариш жараёнида ҳам қонун бузилишига йўл қўйилган. Масалан, Зангиота тумани ҳокимининг ўринбосари И.Сайитқуловнинг хати билан фуқаро С.Қўчқоров ва Л.Ҳамидованинг ўзбошимчалик билан қуриб олган иморатларини буздириш ҳақидаги суд қарорлари қайтариб олинган. Умуман эса 430 та ижро ҳужжати ижроси маҳаллий ҳокимликларнинг ноқонуний хатига асосан қайтарилган.


Бобомурод Абдуллаев яна қийноқлар ҳақида гапирди ва «Усмон Ҳақназаров» эканини тан олди\nБобомурод Абдуллаев яна қийноқлар ҳақида гапирди...\n27.03.2018 16:41 0 22679\nАввал хабар берганимиздек, 26 март куни Жиноят ишлари бўйича Тошкент шаҳар судида бўлган ўтган суд мажлисида журналист Бобомурод Абдулла, блогер Ҳаётхон Насриддинов, шунингдек, тадбиркорлар Шавкат Оллаёров ҳамда Равшан Салаевга нисбатан жиноят иши кўриб чиқилди. Улар Жиноят Кодексининг 159-модда 4-қисми (Ўзбекистон Республикаси конституциявий тузумига тажовуз қилиш ва қонуний сайланган ҳукуматни қуролли йўл билан ағдаришга уриниш) билан айбланмоқда.\nСуд раиси Зафар Нурматов суд мажлисини мурожаатлар ва почталарни кўриб чиқишдан бошлади. Бу ҳақда «Газета.uz»га таяниб «Дарё» хабар бермоқда.\nҲаётхон Насриддиновни ҳимоя қилаётган адвокат Умидбек Давлатов ўз ҳимояси остидаги шахсга нисбатан қийноқлар ва бошқа ҳар қандай босимларни тўхтатиш, шунингдек, уни Давлат хавфсизлик хизмати тергов изоляторидан Ички ишлар вазирлиги Жазони ижро этиш Бош бошқармасининг 1-сонли тергов изоляторига ўтказиш бўйича бош прокурор номига илтимоснома ёзди.\n«Мен шанба куни Ҳаётхон Насриддиновнинг ёнига бордим, ариза ёздим, икки соат кутдим — ҳеч қандай жавоб келмади. Якшанба куни соат 15:00 да қўнғироқ қилишиб, ордернинг асл нусхаси билан келсам, у билан сешанба куни учрашишим мумкинлигини айтишди. «Тоштурма»да эса бу борада ҳеч қандай муаммо йўқ эди», — дейди Умидбек Давлатов.\nБироқ Насриддинов ўзининг сақланаётган жойини ўзгартиришларини истамади ва ДХХ тергов изоляторида қолдиришларини сўради. Шунингдек, қолган судланувчилар ҳам «ҳаммасини борича қолдириш» тарафида эканликларини билдирган. Суд йиғилишга чиқиб кетди ва адвокатнинг илтимосномасини қондирмаслик бўйича қарор қабул қилди.\nАввалги йиғилишда Бобомурод Абдуллаев ўзининг ўғирлаб кетилганини, қийноқларга солингани ва санасини кўрсатмаган ҳолда тушунтириш хатини ёзишга мажбурлашганини маълум қилганди. Унинг сўзларига кўра, ертўладаги қийноқлардан сўнг, у ДХХ тергов изоляторига тушиб қолган. У яна икки киши бўлган камерага жойлаштирилган. 2017 йилнинг 29 сентябридан бошлаб дастлабки 10 кун унга матрас ҳам, ёстиқ ҳам беришмаган — у учта табуреткада ухлашга мажбур бўлган. Шундан кейин унга матрассиз темир каравот беришган ва фақатгина 25—30 кундан сўнг, у тўшакка эга бўлган.\n«Менга нега каравот ва матрас бермаётганликларини сўраганимда тергов изолятори навбатчиси мен каби «ваҳобий»га, давлат душманига, ғарб махфий хизматлари агентига бериш мумкин эмаслигини айтди», — дейди судланувчи.\n30 сентябрь куни уни коридорга олиб чиқиб, бошига қоп кийдиришган. Абдуллаевнинг эслашича, уни Мажид, Қобил ва авваллари таниш бўлмаган, кўзойнак тақиб олган Ойбек (асл исми Элмурод) ўтирган хонага олиб киришган. Столда компьютер кабели, дубинка, сув қайнатадиган қурилма («кипятильник»), электрошокер ва омбур турган. Мажид эртадан бошлаб Абдуллаевни даражаси анча юқори бўлган бошқа ходимлар сўроқ қилишини ва у ертўлада ёзганларини сўзлаб бериши лозимлигини маълум қилган.\n«Худдики мен Муҳаммад Солиҳнинг шантажи сабаб «Усмон Ҳақназаров» тахаллуси остида мақолалар ёзган эмушман. Қайтараман — Равшан Салаев ва Шавкат Оллаёров собиқ бош прокурор Ихтиёр Абдуллаевдан ва ички ишлар вазири Пўлат Бобожоновдан маълумотларни олиб турганмуш. Худдики Равшан Салаев ва Шавкат Оллоёров мақолалар ёзишим учун мени молиявий жиҳатдан таъминлаб турганмуш», — дейди Абдуллаев.\nМажид Абдуллаевга ўз кўрсатмалари доирасидан чиқмаслигини айтган. Агарда ёзганларидан бўйин товласа, уни компьютер кабели билан уришни бошлашларини сўзлаган. Шунда ҳам ўз билганидан қолмайдиган бўлса, дубинкани ишлатишади. Агар Абдуллаев дубинкага ҳам чидаб берса, электрошокерни қўллашади.\n«Электрошокер фойда бермаса, «кипятильник» аниқ ёрдам беради», — дейди улар. Сув иситишга мўлжалланган қурилма ҳам ёрдам бермаган тақдирда, омбур ёрдамида тирноқлари кўчириб олинади. Айтишича, қийноққа мўлжалланган навбатдаги қурилма — бу «электр тахт».\n«Айбимни тан олмайдиган бўлсам, 12 ёшли қизимни зўрлаш, Қозонда ўқийдиган иккинчи қизимни ‘рус пиёнисталари’ чангалига ташлаш, футбол билан шуғулланадиган ўғлининг оёғини синдириш ва кўз ўнгимда 70 ёшли онамни зўрлаш билан таҳдид қилишди».\n«Мақолаларни мен ёзганман — мен жавоб бераман. Менинг қизим, ўғлим ва онам мақола ёзганим учун айбдор эмас», — дея таъкидлайди судланувчи.\n«Қобил шу каби айбини тан олишни истамаган «ваҳобий»нинг олти ёшли қизини зўрлашганини айтди. Мен тахминан у кимни назарда тутаётганини биламан. Диний фаол Рухитдинов. 2003—2004 йилларда унинг қизини подездда зўрлаб кетишган», — дейди Абдуллаев.\nАбдуллаевнинг қўшимча қилишича, уни ўғирлаб кетганлар «мустақил Ўзбекистоннинг гуллаб-яшнаши учун барча нарсага тайёр» эканликларини билдирган.\nКўзойнакли одам гапга аралашди. У Абдуллаевдан Буюк Британиянинг Ўзбекистондаги собиқ элчиси (2002—2004 йиллар) Крейг Мюррейдан 3200 доллар олган ёки олмаганлигини сўраган. Абдуллаев ушбу пуллар расмий ОАВлар орқали эълон қилинмайдиган шеърлар, ҳикоялар, фуқароларнинг президентга мурожаатлари чоп этиладиган «Озод Овоз» сайтини яратиш учун берилганини таъкидлаган.\n«Улар менинг имзом турган квитанциянинг ксеронусхаси борлигини айтишди. Бу эса, мени MI6 агенти сифатида тан олишга етарли экан. Мен NED жамғармасидан ҳам пул олганман. Ушбу мантиққа кўра, мен Америка махсус хизматларининг ҳам агентиман», — дейди судланувчи.\nКейин тергов билан бошқа икки эркак — Андрей (асл исми Володя) ва Ўлмас (асл исми маълум эмас) шуғулланган. «Менга улар МХХнинг ички хавфсизлик бошқармасида ишлайдигандек туюлди. Яъни, халқ душманларини қидириш билан шуғулланган бошқарма. ‘КГБ’ вақтида улар ички контрразведка бошқармаси дея аталган. Шунингдек, уни инквизиция бошқармаси ҳам дейишган. Инквизиторлар бидъатчиларни қидирган», — дейди Абдуллаев.\nҚобил, Мажид ва Ойбек юқоридаги икки эркакнинг Абдуллаев билан суҳбатида иштирок этган. Тергов 123 хонада — МХХ тергов бошқармаси архиви хонасида бўлиб ўтган. Абдуллаевнинг сўзларига кўра, уни 20 литрли сув идишини кўтаришга мажбур қилишган ва орқасига компьютер кабели билан 10 маротаба уришган. Агар зарба вақтида идишни тушириб юборса, яна 10 маротаба уришган.\nЖурналистнинг кўрсатмаларига бўйича, уни мотоциклчи ҳолатида туришни сўрашган ва бошига уришган. Бунда у қимирлаб кетмаслиги керак бўлган. «Баъзида мотоцикл ёки автомобиль овозини чиқаришимни айтишарди. Арқон ва кишанлар билан юзимни деворга қаратиб осиб қўйишарди. Бир сафар 1,5 литр чойни ичишга мажбурлашди ва хонага олиб кириб беш маротаба уришди. Бу каби ҳолатда сийиб қўйиладиган бўлса, яна беш маротаба уришади», — дейди айбланувчи.\nАбдуллаевнинг айтишича, унга «аҳмоқона» даъволар қўйилган. Ундан нега Хоразмда туғилгани, нега Амир Темур бошқа шаҳарларни осонликча қўлга киритган бир пайтда Хоразмни беш маротаба босиб олганини сўрашган. Бундан ташқари Абдуллаевнинг рафиқасини миллати қозоқ бўланлиги сабаб, уни қозоқ махсус хизматлари билан алоқадорликда айблашган.\nУни икки ярим ой давомида сўроқ қилишган. Абдуллаевдан нега Бош прокуратура ва ИИВ ҳақида эмас МХХ ҳақида ёзганлигини сўрашган. Мазкур тузилмаларнинг раҳбарлари порахўр деган даъвога жавобан журналист «агарда фактлар бўлса жиноят ишини очишни ёки ОАВ орқали маълум қилишларини» сўраган.\nАбдуллаевни ўғирлаб кетганлар унга сўнгги 20 йил давомида «беш йиллик режалар» борасида мақолалар ёзишини маълум қилган. Дастлабки беш йилда у Ихтиёр Абдуллаев ҳақида, иккинчисида — Пўлат Бобожонов ҳақида, учинчисида — Муҳаммад Солиҳ ҳақида, тўртинчисида эса — янги президент аппарати ҳақида ёзиши кераклигини айтишган.\nАбдуллаев бундан бўйин товлаган ва қамоққа кетишга рози эканлигини билдирган. «Уларнинг айтишича, мени қамоқда ўлдириш осон экан. «Сени оғир меҳнатларга жалб этамизда, бирортасига муддатидан олдин озодлик ваъда қиламиз ва у сени тош майдалагичнинг станоги остига туртиб юборади. Онанг танангни парчаларини кўмади кейин. Ёки ОИТС юқтирамиз», — дейишган.\nЮқорида номи тилга олинган эркаклар ёнига яна бир киши — Темур (тахаллуси — Рустам) келиб қўшилган. У Абдуллаевдан яна учта тушунтириш хати олган ва иккитасида санани кўрсатмаслигини буюрган. Сўнггисига 26 сентябрни ёзишини айтган. Журналистнинг таъкидлашича, ўшанда сана 26 декабрь бўлган.\n«26 сентябрь куни уйда бўлган бўлсам, қандай қилиб мендан тушунтириш хати олганликларингни исботлайсизлар дедим. Улар суд менга эмас, ўзларига ишонишини айтди. Мен қўл қўйишдан бош тортдим. Улар қайта ишлаш учун ертўлага юборишларини билдирди. Мен қўл қўйишга мажбур бўлдим», — дейди Абдуллаев.\nАбдуллаев кўрсатмаларга риоя қилмаган пайтларида аввалига унинг ёстиғини, кейин матрасини олиб қўйишган ва шундан сўнг ухлагани рухсат беришмаган. Унинг сўзларига кўра, олти кун кетма-кет ухлай олмаган. «Ўрим» лойиҳасини ёзганлигини тан олмагани учун Абдуллаевни «юмшоқ хона» бўйлаб яланғоч айлантиришган. Деворлар, потолоклар ва пол брезент билан тикиб ташланган, бирор-бир дарча бўлмаган.\n«Ўтириш мумкинмас, ётиш мумкинмас. Фақат юриш ёки бир жойда туриш керак. Ҳатто, тирсак билан суяниб ҳам туриш мумкинмас. Уч кундан сўнг камерага олиб киришди. У ерда ҳатто, бир жойда туришни ҳам тақиқлаб қўйишди. Фақат юрасан. Мен қадам ташлаган ҳолда ухлашни ўргандим. Етти қадам ташаб, девор қаршисида тўхтайсан. Ортга ўгирилиб кўзларингни очасан, чунки сени кузатиб турадиган туйнук бор. Бунинг натижасида чурра («грижа») пайдо бўлди», — дейди Абдуллаев.\nКейинроқ унга таниш учун 20 та суратни кўрсатишган. У суратлар орасидан «ўз таниши»ни топиши керак бўлган. Абдуллаев уларнинг бирортасини танимаган. Абдуллаев саналар, фактлар ёки исмларни эслай олмаганида уни «эслататор» билан уришган. Мажид суратда бош прокурор борлигини шаъма қилган, бироқ Абдуллаев у қайси бири эканлигини билмаган. Эртаси куни эса у суратлар орасида ИИВ раҳбарини қидиришга мажбур бўлган.\n7 февраль куни Абдуллаев яна бир нечта ҳужжатларни имзолаши керак бўлган, жумладан, адвокат Муножат Парпиеванинг хизматларидан воз кечиш борасидаги аризани ҳам. Эртаси куни эрталаб у ертўладаги таҳдидлар сабаб қўл қўйишга мажбур бўлган.\nАбдуллаев Қозондаги қизининг олдига бориш учун Равшан Салаевдан 200 доллар қарз олишга мажбур бўлганини тан олди. Бироқ бунга Салаев Абдуллаев мақолаларни ёзиши учун уни ўз хоҳиши билан моддий томондан таъминлаб турган, дея урғу берилган. Бундан ташқари у Шавкат Оллаёровдан 450 минг сўм қарз олган, тушунтириш хатида эса ҳар бир мақола нархи 100 доллар деб кўрсатилган.\nАбдуллаевнинг айтишича, у беш йил давомида Муҳаммад Солиҳдан 5000 доллардан ортиқ қарз олган. Тушунтириш хатида бу ўз фаолиятини молиялаштириш дея кўрсатилган.\n«Айтишларича, мен катта пуллар эвазига мақола ёзганмушман. Мен ҳеч қачон бу мақолалар учун пул олмаганман. Менинг квартирамни бориб кўринглар, у таъмирланмаган. Оилам иккинчи даражага айланиб қолган. Мен эътиқодим нуқтайи назаридан келиб чиқиб ёзганман», — дейди Абдуллаев.\nСудланувчининг таъкидлашича, Абдуллаев пул сўраганида, тадбиркорлар унинг «Усмон Ҳақназаров» эканлигини билишмаган. Тушунтириш хатида Бобомурод Абдуллаевдан Салаев ва Оллоёров 2013 йилдан 2016 йил охирларига қадар унинг тахаллуси бўйича таниганликларини ёзишини сўрашган. Аслида эса, улардан бири 2017 йилнинг ёзида, иккинчиси ҳибсга олинишидан бир неча кун олдин билган.\nБобомурод Абдуллаев «Ўзбекистон халқ ҳаракати»нинг аъзоси эканлигини ва Муҳаммад Солиҳга ишлаганини рад этди. «Аксинча, Солиҳ ва унинг МХХ ҳамда Хавфсизлик Кенгашидаги каналлари менга ишларди», — дейди у.\nАбдуллаевнинг айтишича, МХХ терговчиси Алексей Веселов билан суҳбатда у «Ўрим» лойиҳаси хизматнинг айрим ходимлари томонидан ишланганини айтган. «У Усмон Ҳақназаров эртакчи эканлигини сўзлади. Бизнинг ҳам ўз эртакчиларимиз бор. Улар ҳозир лойиҳани ишлаб чиқмоқда. Якунлашгач, сизга ўқиб кўришга берамиз», — деган эди терговчи.\nСудланувчининг айтишича, барча қийноқлар Миллий хавфсизлик хизмати тергов ҳибсхоналарида маҳбусларнинг ички тартибини ишлаб чиқиш бўйича махсус қоидада кўрсатилган кўрсатмаларга мувофиқ амалга оширилган.\nАбдуллаевнинг тан олишича, унинг мақолаларида хато бўлган, бироқ буни МХХда текшириб олиш имконияти бўлмаган. «Мен қайта текшира олмасдим. Мен озод ғарб давлатида эмасман. Мен бунга изоҳ беришларини, тасдиқлашлари ёки рад этишларини сўрай олмасдим. Бироқ уларнинг кўпи тасдиқланди», — дейди у.\nАйбланувчининг маълум қилишича, унинг мақсади мамлакатда нималар содир бўлаётганини, ўзи билган маълумотларни халққа етказишдан иборат бўлган. «Мен ахборот фақат бошқарув кенгаши аъзоларининг, бошқарувдаги элита ёки бир неча олигархларнинг мулки эмас, балки, халқники бўлиши керак, деб ҳисоблайман», — дейди Абдуллаев.\nАбдуллаев «Усмон Ҳақназаров» тахаллуси остида 2003 йилдан 2004 йилнинг охирига қадар, шундан кейин 2011—2017 йилларда ёзганлигини маълум қилди. 2004—2011 йилларда ушбу исм остида чиққан мақолалар унинг қаламига мансуб эмас.\nИш куни тугаганлиги сабаб суд жараёни тўхтатилди.\nАдвокат Умидбек Давлатов ўз ҳимояси остидаги Ҳаётхон Насриддинов илгари айбини тан олган бўлсада, якуний хулоса тарзида тақдим этилган айбловни тан олмаслигини ёзма кўринишда билдиришга тайёр эканлигини маълум қилди. «У саволни тушунмаган ҳолда шундай жавоб берди», — дейди ҳимоячи.\nСуд мажлисида Human Rights Watch халқаро ҳуқуқни ҳимоя қилиш ташкилотининг, шунингдек, АҚШ ва Буюк Британия элчихоналарининг вакиллари ҳам қатнашди.\nМазкур иш юзасидан кейин суд иши 28 март куни бўлиб ўтади.\nЖамият 22/05, 17:21\nҲоким вилоят газетасини судга берди\nЖамият 21/05, 04:17\nҲуқуқ 20/05, 14:56


Карантин туфайли солиқ тушумлари қанчага камайгани маълум бўлди\n16 мартдан бошлаб республикада амал қилаётган карантин режими март ойи якуни билан бюджет тушумларига таъсир кўрсатмаган\nРеспубликадаги мавжуд карантин режими туфайли жисмоний шахсларнинг мол-мулк ва ер солиқларидан тушумлар 3 баробарга, ЯТТларнинг қатъий белгиланган солиғи бўйича тушумлар 84 фоизга камайган. Бу ҳақида Давлат солиқ қўмитаси бошқарма бошлиғи Музаффар Назаровга асосланиб, Kun.uz мухбири хабар бермоқда.\nҚўмита вакили карантин режимининг бюджетга келадиган солиқ тушумлари ҳажмига таъсири ҳақида маълумот берди.\nУнга кўра, 16 мартдан бошлаб республикада амал қилаётган карантин режими март ойи якуни билан бюджет тушумларига таъсир кўрсатмаган.\n“Жисмоний шахсларнинг мол-мулк ва ер солиқлари бўйича тўлов муддати 15 октябрга кўчирилгани, якка тартибдаги 195 мингга яқин тадбиркор фаолиятини вақтинча тўхтатишга мажбур бўлганлиги сабабли солиқ тушумларида маълум ўзгаришлар бўлди.\nХусусан, жисмоний шахсларнинг мол-мулк ва ер солиқларидан тушумлар 3 баробарга пасайган – 130 млрд сўмдан 40 млрд сўмга тушган. Якка тартибдаги тадбиркорларнинг қатъий белгиланган солиғи бўйича тушумлар 84 фоизга камайган, уларнинг 80 фоиздан ортиғи фаолиятини тўхтатишга мажбур бўлган”, деди Музаффар Назаров АОКАда бўлиб ўтган брифингда.\nБошқарма бошлиғи солиқ тушумларининг камайиши карантин қоидалари юмшатилишига сабаб бўлмаслигини таъкидлади.\n“Карантин ва жорий қилинган чекловлар сабабли айрим ишлаб чиқариш кўрсаткичларининг пасайиши, баъзи тадбиркорлик субъектлари фаолиятининг вақтинча тўхтатилиши солиқ тушумларининг белгиланган прогноз кўрсаткичларидан пастроқ бўлишига олиб келиши мумкин.\nЛекин давлат раҳбари маблағ билан боғлиқ ҳар қандай йўқотишлар фуқаролар соғлиғидан муҳим эмаслигини доим такрорламоқда. Шундан келиб чиқиб, солиқ тушумларининг камайиб кетиши карантин қоидалари юмшатилишига сабаб бўла олмайди деб бемалол айтишимиз мумкин”, дея қўшимча қилди Музаффар Назаров.


Kutubxona - Otabek Joʻraboyev. Tarjima nega qilinadi? / Kiril\nSiz shu sahifadasiz: Otabek Joʻraboyev. Tarjima nega qilinadi? / Kiril\nМуаллиф Отабек Жўрабоев\nАсар номи Таржима нега қилинади?\n- Отабек Жўрабоев\n1 Аҳмад Лутфий асарларининг ўзбекча нашрлари ҳақида\nАфсуски, таъкидланган асарлар мутолааси давомида китобхон ўзбек тилининг жозибаси тўла акс этган асарни ўқиш бахтига мушарраф бўлади, дейиш қийин. Мисол учун, «Абу Бакр Сиддиқ (Расулуллоҳнинг ғордаги биродари)» «Мовароуннаҳр», 2005) китобини олайлик (Таржи- мон — Сарвар Жаҳонгиров).Абу Бакр (р.а.)дек кишига бағишланган тарихий асарни таржима қилиб, халққа, ўқувчилар оммасига етказиб берилганлиги таҳсинга сазовор. Лекин... Аввало, китобнинг тўла нашри чамаси ҳали-ҳануз тугатилмайди, шекилли. Негаки, китоб ноширлари биргина романни шу кунгача тўрт қисмга бўлиб босишди. Китоб 1-дан 4-га борган сари юпқариб бормоқда-ю, охири кўринмаяпти.\nКейинги йилларда кўп сонли диний адабиёт намуналари ўзбек тилига ўгирила бошланди. Xусусан, «Ҳужжат ул-ислом» Абу Ҳомид Ғаззолийнинг «Иҳё-у улумиддин» асарининг арабчадан маҳорат билан қилинаётган таржималарини тилга олиш мумкин.\nУшбу мақолада, мазкур муаллифнинг соф диний-тарихий замирга эга «Саодат асри қиссалари», «Абу Бакр Сиддиқ» ва «Ҳазрати Умар» романларининг ўзбекча таржимаси хусусида сўз юритмоқчимиз. Негаки, кейинги даврда ўзбек ўқувчилари томонидан энг кўп сўралаётган китоблар орасида бу уч асар пешқадамлардандир.\nАфсуски, таъкидланган асарлар мутолааси давомида китобхон ўзбек тилининг жозибаси тўла акс этган асарни ўқиш бахтига мушарраф бўлади, дейиш қийин. Мисол учун, «Абу Бакр Сиддиқ (Расулуллоҳнинг ғордаги биродари)» «Мовароуннаҳр», 2005) китобини олайлик (Таржи- мон — Сарвар Жаҳонгиров).\nАбу Бакр (р.а.)дек кишига бағишланган тарихий асарни таржима қилиб, халққа, ўқувчилар оммасига етказиб берилганлиги таҳсинга сазовор. Лекин...\nХалқни янги асар ва билим билан тезроқ бойитиш учунми ёки қандай бўлса-да, бозоргир китобни наридан бери таржима қилиб, пул ишлаш учунми?! Ахир бу китоб ҳазрати Муҳаммад (с.а.в.)нинг энг яқин сафдоши ва тарихда садоқатию, собит эътиқоди билан ном қолдирган улуғ инсон ҳақида-ку!.. Наҳотки, маънавий масъулият ҳис қилинмаса?! Асарнинг 1-китобини қўлига олган ўқувчи муқованинг ўзидаёқ имло хатосига дуч келади: «Расулуллоҳ» ўрнига «росулуллоҳ» ёзилган. Яхшики, кейинги китобларда бу хато тузатилди. Лекин яна бир адабсиз янглишлик давом этган. Яъни китоб муқовасида ҳам, титул варағида ҳам асар муаллифининг номи берилмаган. Фақатгина ички саҳифа остида кичик ҳарфлар билан «Аҳмад Лутфий Қозончи «Абу Бакр Сиддиқ» «Мувароуннаҳр», 2005», деб кўрсатилган.\nБироқ дастлабки саҳифалардаёқ ғализ ифодаларга дуч келамиз. То китобнинг тўртинчисигача, аксарият ўринларда тумтароқ жумлалар, эгаю кесими, тўлдирувчию аниқловчисининг ўрни алмашиб кетган гапларни ўқиймиз. Жуда ҳам яхши кайфиятда олган китобингизни азбаройи маънавий аҳамияти учунгина авайлайсиз. Йўқса...\n«Иймон соҳиби бўлиш барчамизнинг энг аввалги, ниятимиз ва мақсадимиздир. Бу мақсад бизни бевосита динни чуқурроқ ўрганишга, саҳобалар ҳаёти билан танишишга рўбару қилади...»\nБир қараганда, мазмун бор, гап ҳам аниқдек. Лекин диққат этилса, туркча қурилган жумла ўзбекча сўзлар иштирокида такрорланган, холос. Ўзбек китобхони учун ўзбекча таржимада берилса бўлмасмиди? Масалан, шундай: «Барчамизнинг асос ниятимиз ва бош мақсадимиз, албатта, имонли бўлишдир. Ушбу мақсад бизларни динимизни чуқурроқ ўрганишга ва саҳобаларнинг ҳаёт йўли билан танишиб боришга ундайди...»\nХудди шу саҳифадаги яна бир жумла: «Пайғамбаримиз (с.а.в.)ни энг яхши таниган, бошқаларга насиб қилмаган кўпгина хотираларга эга бу қимматли инсондан ҳам, афсуски, жуда кам хотирага эгамиз...»\nХўш, бу гапдан бирор мазмун англай олдингизми?\nФикри ожизимизча, мутаржим: «Афсуски, ҳазрати пайғамбаримиз (с.а.в.)ни энг яхши билгувчи ва ул зот ҳақларида, ўзгаларга насиб қилмаган, кўплаб гўзал хотиралар соҳиби бўлмиш бу қадрли инсоннинг ўзи ҳақида жуда кам ёдномаларга эгамиз...» дея таржима қилмоқчи бўлган кўринади.\nТаржима асносида нафақат тилни яхши билиш, балки ўзбек адабий тил меъёри, гап қурилиши ва, қолаверса, туркча сўзларнинг контекстдаги ўзбекча мувофиқ эквивалентларини топа билиш ҳам керак. Масалан, асарнинг 4-китоби 37-бетида: «Бу гаплардан ҳазрат Сайфуллоҳнинг кўзлари яшнаб кетди...» дейилади. Ўзбекчада кўз яшнамайди, юз яшнайди, кўз чақнайди.\n«— Ассалому алайкум, эй, Абу Бакр!..\n— Биз сенинг ҳузурингга ёрдам бериш ниятида келдик...»\n«Расулуллоҳнинг севиклилари» турк тили учун уйғун, ўзбекчада эса бироз ўнғайсиз жаранглайди. Агар «севикли» ўрнига «маҳбуб» қўлланилса, мақбулроқ бўларди. Турк тилида ҳатто ота-онага ҳам «сен» дея мурожаат этилади. Аммо халқимиз учун бу одобсизлик саналади ва таржималарда ҳам бу анъанага амал қилинса, хусусан, Расулуллоҳ ва Абу Бакрдек улуғ инсонларга, албатта, «сиз» дея мурожаат қилинса, яхшироқ бўларди.\nЯна бир муҳим масала шуки, баъзи истилоҳ, жой ва киши номларини қандай бўлса, шундайича ўгиравермаслик керак. Масалан, мазкур асар таржимасининг тўртала китобида ҳам «Бизанс», «Амави хонадони», «валий», «Румлар», «жузъя», «Қорин бин Кирёнус» каби калималарга дуч келинади. Албатта, оддий ўзбек китобхони учун бу сўзлар нотаниш. «Бизанс» — турклар қадимги Византияни шундай аташади, «Умавийлар»ни эса «амави» дейишади, «валий» сўзи эса «дўст» маъносида бўлиб, асар матнида «волий» — «бошқарувчи» мазмунида келмоқдадир, «Румлар» эмас «румликлар», «жузъя» эмас, «жизъя», «Қорин бин Кирёнус» эмас, «Қорун ибн Кирёнус» тарзида берилиши керак.\nШу ўринда бир тил қоидасини эслатиш жоиз. Турк тилининг усмонлитурк ҳатто, ундан ҳам олдинги даврларда қолган бир хусусиятини тилшунослар алоҳида таъкидлашади. У ҳам бўлса, «туркчадаги калима олди-бердисида истеъмолга кираётган ажнабий сўзларни худди ўзидек қабул этилмаган ва уларни турк тили фонетикасига уйғунлаштирилган. Ҳатто олинаётган калималар сас жиҳатидангина ўзгаришга учраб қолмай, балки кўп ҳолларда маъно ва қўлланиш доирасида ҳам ўзгариш рўй берган...» (Проф.Др. Муҳаррем Эргин. Турк дили. Истанбул, 1992, 162).\nЯна бир қизиқ ҳолат шуки, ушбу китобларнинг дастлабки учтасида «Муқаддима»лар берилган. Аслида ҳам ёзувчи бир асарга уч муқаддима ёзганми, деган савол пайдо бўлади.\nАсарда ёритилаётган воқеаларга эътиборсизлик ёки нима таржима қилинаётганини фаҳмламаслик ҳолати ҳам кузатилади. Мана, қаранг: «Жумладан келтиришимиз мумкин, ҳазрат Абу Бакр (р.а.) Мадинага келиб, саҳобалар билан учрашди. Бу гал Румлар билан рўбару келиш вақти келган эди. Улар ҳам худди шу фикрда эканликларини айтишди. Шундай қилиб, Мутенинг интиқоми олинарди...» (3-китоб, 3-4-бетлар).\nАйтиш керакки, зотан Абу Бакр Мадинада эдилар ва у киши саҳобалар билан учрашиш учун Маккага борганлар. Шунинг учун ушбу жумла тахминан қуйидагича берилиши керак эди: «Жумладан, ҳазрати Абу Бакр (р.а.)ни Маккага бориб, саҳобалар ила учрашиш асносида, румликлар билан тўқнашиш вақти келганлиги ҳақида қилган муҳокамалари эди. Саҳобалар ҳам худди шу фикрда эканликларини айтишди ва шу тариқа, Мутаънинг интиқоми ҳам олинар эди...»\n«Ҳазрати Умар» асарининг таржимаси («Мовароуннаҳр», 2005) эса юқорида таъкидланган нуқсонлардан анчагина холи. Ёш таржимон Шоакмал Шоакбар ўғли ва муҳаррир Абдуғафур Искандарнинг астойдил меҳнат қилганликлари сезилиб турибди. Асар нашри юқоридагидан фарқли равишда муаллифи кўрсатилган ҳолда, чиройли дизайн билан икки китоб ҳолида ўқувчиларга тақдим этилгани ҳам кишини мамнун қилади.\n«Ҳазрати Умар» китоби анча равон ўқилади, таржима асносида муносиб сўз танлашга диққат қилинган. Жумлалар баёни содда ва тушунарли. Аммо баъзи ўринларда гап қурилиши ва мазмун ифодалашда ғализлик учрайди. Мисол учун, 2-китоб 95-саҳифадаги: «Каскар серунум ерли, одамлар бой юрт эди» жумласини «Каскар ерлари серунум, одамлари бой юрт эди» ёки кўп такрорланган «амир ул-мўъминин» ибораси «амир ал-мўъминин» тарзида берилса, мувофиқ бўларди. Ёхуд 1-китоб 16-бетдаги «бойкот» сўзи ўрнига «еътироз», «рад қилиш» мазмунидаги бошқа бирор ўзбекчага уйғунроқ сўз ишлатилса, китобхон яхшироқ тушунарди.\nЭътиборсизликлар туфайли рўй берган баъзи жиддий камчиликлар ушбу китобнинг ҳам ҳуснини бузиб турибди. Масалан, 2-китобнинг 89-саҳифасида ўқиймиз: «Чунки Аллоҳ таоло «Моида, 93» деган. Мен эса Аллоҳдан тақво қиламан...»\nТўғри, зукко китобхон Қуръони каримдаги «Моида» сурасининг 93-оятини ўқиб олиши кераклигини англайди. Бироқ ҳамма бадиий асарда ҳам керакли адабиётларга ишоралар қилинаверса... унда бадиийлик моҳияти қайда қолади?!\n«Мен эса Аллоҳдан тақво қиламан...» жумласи эса шарҳга муҳтож. Ушбуни «Мен Аллоҳдан қўрқиб тақво қиламан» дейилса, мазмунга уйғун бўларди. Чунки ишора қилинган оятда ҳам «Аллоҳдан қўрқиб, чиройли амаллар қилиш» ҳақида сўз боради.\nМаълумки, таржимачилигимиз кўп йиллик тажрибага эга ва унинг ўзига хос анъаналари ҳам маълум қадар шаклланган. Биргина мисол, Рашод Нури Гунтекиннинг машҳур «Чолиқуши» романининг Мирзакалон Исмоилий томонидан амалга оширилган ўзбекча таржимаси таржимон маҳорати туфайли ҳануз китобхонлар томонидан севиб мутолаа қилинади.\nЮқорида номлари тилга олинган асарларда эса таржимон маҳорати ва тажрибаси сезилмайди, ҳатто ўзбек тилининг адабий меъёрларидан бехабарлик кўзга ташланади. Таржима қилиш учун фақат тилни билиш камлик қилади ва ҳар бир тил билувчи бадиий таржимонлик ҳуқуқига эга эмас. Бунинг учун ёзувчилик истеъдоди ва билим ҳам талаб қилинади. «Саодат асри қиссалари» ана шу талаб асосида таржима қилинганига гувоҳ бўласиз. Балки шунинг учундир, Нуруллоҳ Муҳаммад Рауфхон томонидан таржима қилинган «Саодат асри қиссалари» асарида юқорида таъкидланган кўп камчиликларни учратмайсиз. Китоб муаллифи ҳам ҳурмат билан кўрсатилган, дизайн ва таҳрир масалалари ҳам ўринли, чиройли ҳал этилган.\n«Саодат асри қиссалари» асарининг аввалги икки китоби таржимасининг машаққатли ва муваффақиятли таҳрири муҳаррирга энди учинчи китобнинг таржимони сифатида ўртага чиқишга даъват қилгандек. Мазкур асарнинг учинчи китоби («Шарқ», 2004) ҳам равон ўқилади, китобхоннинг воқеалар ривожи сари қизиқиши орта боради. Расулуллоҳ (с. а. в.) ҳаётларига оид турфа хил тарихий воқеаларнинг гўзал тасвири ўқувчини ўша давр муҳити ва руҳиятига олиб кира олган.\nШундай бўлса-да, ушбу асар таржимасининг ҳам баъзи ўринларида туркча матнга кучли тақлид сезилиб қолган. Мисол учун, 3-китобнинг 8-саҳифасидаги жумла: «Бу дафъа қирмизига тортиб кетадиган қора юзли хотин ўрнидан турди...»\nБизнингча, ушбу гапни ўзбекча қилиб: «Бу дафъа қизғиштоб бўлиб кетган қорамағиз аёл ўрнидан турди» дейилса, уйғун тушарди.\nЁки 9-бетда берилган: «Эҳтимолки, бу тошмалар ичини тўлдирган азобларнинг учлари эди» жумласи ҳам ғализ, ҳам тушунарсиз. Бунинг ўрнига: «Эҳтимол, бу тошмалар тўлиб-тошиб келаётган азоблардан нишона эди» дейилса, мазмун аниқроқ чиқарди.\n«— Сизни нима инжитди, ё Набияллоҳ?» — деб сўрашди» (3-китоб, 13-бет).\nАхир шу саволни ўзбекчада содда, равон ва гўзал қилиб: «Нима сизни ранжитди» ёки «Ё Набияллоҳ, сизни нима ранжитди?» дейиш мумкин эмасми?..\nАммо шуни камоли қониқиш билан айтиш керакки, «Саодат асри қиссалари» Аҳмад Лутфий Қозончи асарлари ичида, айрим камчиликларига қарамай, ўзбекчага энг муваффақиятли амалга оширилган таржимадир. Ушбу нашр Аҳмад Лутфий каби бошқа турк адибларининг асарларини таржима қилаётган мутаржимлар учун ўрнак бўла олади. Замонавий турк тилидан ўгирилган яна бошқа асарлар, хусусан, «Қайнона», «Ўгай она», «Жинлар орасида қолган қиз», «Алданган Айселнинг тавбаси», «Виждон азоби», «Гуллар сувсаганда» каби китобларнинг паст савияда таржима қилинганлиги эса алоҳида мақола мавзусидир.\n"http://www.kutubxona.com/wiki/index.php?title=Otabek_Joʻraboyev._Tarjima_nega_qilinadi%3F_/_Kiril&oldid=11506" dan olindi


“Россия, Россия азамат ўлка” – mulkdor.com\nMay 23 2019, 05:05 Илм-фанИнвестицияИқтисодИқтисод тарихиИқтисодиёт хабарлариМақолаларРоссияСиёсат\nРоссияга, россияликларга ачинаман. Нега дейсизми?\nШунча катта ҳудуд, қазилма бойликлар, моддий ва илмий салоҳияти борлигига қарамай, мамлакат тараққиёти охирги 30 йилдан бери бир жойда депсиниб туриб қолди. (Итимос, аввал ўзингга боқ” деманг)\n1991–йилдан кейин Россияда нима янгилик бўлди?\nКосмосни ўзлаштириш, ядро ва бошқа қуроллар ҳаммаси ундан олдин яратилган.\nТўғри, мамлакатда 2000–йиллардан кейин кўплаб қурилишлар бўлди. Moskow Sity қурилди. Вилоят марказлари обод бўлди. Аммо, мамлакат тараққиётини қандайдир Ситилар қуриш ёки вилоят марказини реконструкция қилиш белгиламайдику. Мундоқ ҳисоблаб қарасак, 1991–йилдан кейин Россиядан биронта дунё миқёсидаги таниқли бренд бўлган компания етишиб чиқмабди. Биргина “Газпром” чиққан эди. У ҳам давлатники ва хом ашё сотадиган компания ҳисобланади. Қолаверса 2014 йилдаги иқтисодий инқирозлар оқибатида унинг қиймати пастлаб кетди ва дунё миқёсидаги аҳамиятини йўқотди.\nЭнди ҳозир АҚШ ва Хитойнинг дунё миқёсида танилган катта компанияларининг фаолиятига назар ташласангиз, уларнинг аксарияти ўз фаолиятини 1991–йилдан кейин бошлаган ва бугунги кунда улар дунё бўйлаб таниқли брендларга айланишган. Россияда эса ундай компаниядан биттаям йўқ.\nАгар солиштириш керак бўлса Хитой ва Россиянинг 1991 йилдаги ва ундан кейинги ҳолатига назар соладиган бўлсак, ўшанда Хитой иқтисодиёти Россияники билан рақобатлаша олмас эди. Аммо, 1991 йилда СССРнинг тарқаб кетиши Россияга акс таъсир кўрсатган бўлса, Хитойга аксинча, илҳом берди. Аммо, тан олиш керак, ўшандан кейин ўтган қарийб 28 йил давомида Россияда бемалол ҳаммасини ўнглаш учун имкониятлар бор эди. Аммо, Россия бу имкониятларнинг 1% дан ҳам фойдаланмади.\nБугун Россияда шунча катта салоҳиятига қарамасдан мақтанадиган, фахрланадиган ҳеч нарса қолмади. Йўқ, қолди: Россия бугун бундан 74 йил аввал немислар устидан қозонилган ғалаба, бой нефть ва газ конлари ва қуроллари билан мақтана олади.\n(Айтгунча ичиб маст бўлиб олган руслар Россиянинг ароғи ва рус қизларинигг зўрлиги билан ҳам мақтанади). Ундан бошқа ҳеч нарсаси билан. Хўш, Россия яна неча йил ўша урушда қозонган ғалаба билан мақтанади? Ёки унинг қазилма бойликлари бунақа ахмоқона юришда унга яна неча йилга етади? Кейин нима бўлади? Нега Россия дунё бозорини бир қисмини назорат қила оладиган брендлар ярата олмайди? Дунё бозорини қўйинг, нега ҳеч бўлмаса ўз ички бозори ва ён–атрофидаги бозорларга оммабоп бўлган брендларни ярата олмайди?\nТахминимча ҳаммасига ички ва ташқи сиёсат юритишдаги бошқаларникига ўхшамаган, коммунистик деса эркин бозор бор, капитилистик деса коммунистик бошқарув шакли сақланиб қолган бошқарув тизими сабаб бўлаяпти. Мамлакат кундан–кун ўтираяпти.\nШу ўринда сизларда бир мулоҳаза туғилиши мумкин: “Дунёдаги аксар соҳаларни АҚШнинг турли компаниялари эгаллаб бўлган бўлса, Россия ишни нолдан бошлаб энди уларга рақобат қила олмайди”. Аммо, Хитой ишни нолдан бошлаб рақобат қилаяптику. “Амазон” очилганда, “Алибаба”ни очишди, Самсунг ва Apple дунё смартфон бозорини эгаллаш учун ўзаро қаттиқ рақобатга киришганда хитойликлар индамай томошабин бўлиб ўтирмади, балки турли компаниялари турли моделдаги смартфонларини ясаб ташлайверди. Бошида сифатни унча ўхшата олишмади. Аммо бугун вазият ўзгарган. Энди Хитой смартфонлари ҳам бемалол Самсунг ва Apple смартфонлари рақобат қила олаяпти. “Энди Хитойга 1 миллиарддан ошиқ харидори бўлган ички бозори бор” дейсизми? Хўп, Россия ҳам кўча тилида айтганда “бошқаларга тайёр гўшт бўлиб”, бошқаларга тайёр бозор бўлиб юрмасдан ўз таъсир доирасидаги ҳудудлар учун ўзининг смартфонларини, компьютерларини, ноутбукларини, планшетларини ишлаб чиқарсин, тақдим қилсин. Йўқ, тан олайлик, қўлидан келмайди. Бунинг эса сабаблари кўп. Асосий сабаби эса…\nҲаммаси гапиришга осон–а?!)\nАйни масалада, менинг ўта шахсий фикримга кўра ҳаммасига коммунистик ёки автотитар ёки маъмурий буйруқбозликка асосланган ёки оддийгина нўноқ бошқарув айбдор. Бошқа нарсамас. Яъни Россия ривожланаман деса коммунистик бошқарув усулидан воз кечиши керак. Акс ҳолда нафақат бозорларини, балки ҳамма нарсасини бой бериши мумкин.\nBugunning gapi/Ғайрат Йўлдош\nМарғилонлик уста lacetti’дан ferrari ясади\nМарғилонлик уста ўзининг Lacetti автомобилидан Ferrari'га ўхшаш бўлган автомобил ясади. Бу ҳақида Facebookдаги “Водители Ташкента” гуруҳида Akbar Murodov исмлий фойдаланувчи ...\nЖамиятSeptember 18 2019, 11:09\nМ.а. мунтян: невроз ҳолатидаги шахс (давоми)\nIII. Невротик (невроз ҳолатидаги) шахс. Сиёсатда шахс феъл-атворининг таянч асоси сифатида унинг ғайришуурий хатти-ҳаракатлари концепти З. Фрейд томонидан яратилган эди. ...\nЖамиятJuly 21 2018, 07:07


Суриядан 800 тонна мева ортилган илк кема Россия томон йўл олди\n09:54 / 06.12.2015\nСуриянинг Латакия портидан 800 тонна апельсин ва лимон ортилган кема Россиянинг Новороссийск портига қараб йўл қолди. Бу ҳақда маҳаллий тадбиркор Амжада Дуба маълумот берган таяниб, “Рус ахборот хизмати” хабар бермоқда.\nУнинг сўзларига кўра айни дамда Суриядан Россияга мева жўнатиш муаммоли иш. Урушдан олдин мевалар Новороссийск портига тўғридан-тўғри борар эди. Ҳозир эса бир қанча портлар орқали 35-40 кунда кириб бормоқда.


Ўзбекистонда 1153 давлат амалдори қисқаради\nЎзбекистондаги давлат бошқарув тизимидаги мулозимлар беш фоизга қисқартирилади.\nЎзбекистон президенти 25 январ куни имзо чеккан “Республика бошқарув тизимидаги ходимлар сонини оптималлаштириш чора-тадбирлари” тўғрисидаги фармонга кўра давлат бошқарув тизимида 1153 лавозим қисқартирилади.\nФармонга кўра, Ўзбекистондаги 21202 мулозим сони 20049 нафарга туширилади.\nЎзбекистон давлат қурилиш академиясининг исмини айтмаган ўқитувчиси Озодлик билан микрофонсиз суҳбатда президент фармони айни муддао бўлганини айтади.\n- Бу фармон сал олдинроқ имзоланганида жуда катта миқдордаги бюджет маблағи тежалган бўлар эди, дер экан суҳбатдош ўзбек бошқарув тизимида шаклланган бюрократиянинг ўзбек жамиятига ижтимоий таҳдид солаëтган учта салбий жиҳатига тўхталди.\n- Амалдорлар оддий фуқародан мумкин қадар узоқлаштирилган. Пропуск тизими, панжара ва милиционерлар девори мулозимларни оддий одамлардан узоқлаштириб қўйган. Оқибатда мулозим ва фуқаро орасида жарлик вужудга келди.\nИккинчи муаммо, бу амалдорларнинг ўзини баланд тутиши билан боғлиқ. Улар ҳудди тош асрдаги кохинлар каби кибрга берилиб ўзларини бошқалардан устун деб билишади. Энг тубан мансабдаги саводсиз мулозим ҳам бемалол ўқитувчи ëки илмли одамни таҳқирлай олади.\nУчинчи муаммо, давлат ҳизматчиларнинг ташаббуссиз, инерт ҳолатда экани. Улар нафақат ташаббус билан чиқмайди, балки ҳар қандай ташаббусни бўғишга интилади, дейди Ўзбекистон давлат қурилиш акадмеясининг исмини айтмаган ўқитувчиси.\nИшсиз амалдорлар тақдири\n“Флейта учун унутилган куй” (Элдар Рязанов 1987 йили суратга олган ) филмида ишсиз қолган амалдорларнинг поездда тиланчилик қилаëтгани акс этади.\nБу филм қаҳрамонларидан фарқли ўлароқ, лавозими қисқартирилган ўзбек мулозимини бундай тақдир кутмайди.\nПрезидент фармонида Ўзбекистон Мехнат ва ижтимоий ҳимоя вазирлиги ишдан бўшатилган мулозимларга иш топиб бериши ҳақида алоҳида кўрсатма ҳам бор.\nФармонга кўра, 2012 йил 1 мартдан бошлаб штат қисқаришини ҳисобга олган ҳолда мулозимлар вазифа доирасига оид маъромномалар чиқарилади.\nОлдин муовинлар зиммасидаги баъзи вазифалар бошлиқ ваколат доирасига киритилади.\nШтат қисқариши янгилик эмас\nЎзбекистон бошқарув органларида узоқ вақт ишлаб нафақага чиққан 66 яшар тошкентлик Фазлиддин ака назарида бу фармон давлат бюрократиясидаги вазиятни жиддий ўзгартирмайди.\n- Мен туман мавқеидаги бошқарув ишларида 30 йилча ишладим. Ҳали совет даврида ҳам штат қисқарди деган гап бўлар эди. Бир икки муовин, бошқармага ўтиб кетар эди. Кейин эса ҳамма нарса ўз ўрнига тушади.\nФазлиддин ака назарида ишдан кетган минг киши яна бошқарув тизимидаги бошқа лавозим курсисига ўрнашади.\nҒарбда давлат хизматчиларининг сони ва мавқеи улар ҳақидаги махсус қонунда аниқ белгилаб қўйилган.\nЎзбекистонда бундай қонун ҳали қабул қилинмаган. Кўп холларда давлат мулозимининг ваколатлари ноаниқ қолади. Бу ноаниқликдан фуқаролар ҳам, мулозимлар ҳам қийналаши кузатилади.\nДавлатни юзлаб мулозимлар воситасида бошқаришнинг бугунги замонавий шакли 1745 йилда француз иқтисодчиси Винсент Де Гурне тарафидан таклиф қилинган эди. Де Гурне таклифи Франциядан кейин Чор Россиясида жорий бўлди.\nКейинчалик собиқ Совет Иттифоқида ҳам сал ўзгарган тарзда бу система сақлаб қолинди.\nЎзбекистондаги бошқарув тизимига ҳам совет мероси сифатида қаралади.


Москва-Фарғона авиайўналишининг йўловчиси самолётда вафот этди - UzNews.uz\nМосква-Фарғона авиайўналишининг йўловчиси самолётда вафот этди\n52 ёшли Ўзбекистон фуқароси Самара шаҳрига фавқулодда қўнишдан олдин вафот этди.\n8 ноябрь куни Москванинг Домодедово аэропортидан Фарғонага парвоз қилаётган самолёт йўловчилардан бирининг аҳволи ёмонлашгани сабабли Самара шаҳрига фавқулодда қўнди. Аэропортга реанимация ва тез ёрдам машинаси етиб келгунга қадар, фуқаро вафот этди. Бу ҳақида РБК нашри хабар берди.\nКуйбишев транспорт прокуратураси матбуот хизматининг хабар беришича, 2412-рейси 1967 йилда туғилган Ўзбекистон фуқаросининг аҳволи ёмонлашганлиги сабабли фавқулодда қўнишни сўраган.\n“Унинг мазаси қочди, кейин эса аҳволи оғирлашди ва у самолёт Курумоч аэропортига қўнмасдан олдин парвоз вақтида вафот этди. Тез ёрдам келганида, ўлимнинг дастлабки сабаби ўпка шиши бўлган юрак хуружи эканлиги аниқланди”, – дейилади матбуот хизмати хабарида.


Ибрагимов: «Намангандаги фаолиятимдан маза қилдим» » Lochinlar.UZ\nLochinlar.UZ » Интервью » Ибрагимов: «Намангандаги фаолиятимдан маза қилдим»\nИбрагимов: «Намангандаги фаолиятимдан маза қилдим»\nЎтган мавсумда «Навбаҳор» жамоасига таклиф этилган ярим ҳимоячи Азиз Ибрагимов наманганликлар сафини тарк этишга қарор қилди.\nФутболчининг клубдаги фаолиятига тўхталар эканмиз, у Суперлигада 16 та учрашувда майдонга тушди. Шунингдек, икки марта рақиблар дарвозасини ишғол этди. Албатта, Азиз «Навбаҳор»нинг асосий таркибидан жой олишга қийналди. Шу боис кўпинча захирадан майдонга тушди.\nЖамоадан кетишининг сабабини ҳам ушбу ҳолат билан изоҳлади:\n- «Навбаҳор»даги фаолиятимдан яхши таассурот қолди деб айтишим мумкин. Аслида Андрей Канчельскис мени янги мавсумда ҳам жамоасида кўришни истаётганди. Аммо у ерда мен учун ўйин амалиёти бироз камроқ бўлди. Кўпроқ захирадан майдонга тушиб ўйнадим. Шунда ҳам қўлимдан келганича жамоага ёрдам беришга ҳаракат қилдим, голлар ҳам урдим. Лекин мени ҳали куч-қувватим борлиги учун яна ўйнашни хоҳлайман. Канчельскис билан дўстона равишда хайрлашдик. Шуни алоҳида айтмоқчиманки, вилоят ҳокими футбол учун жуда катта эътибор қаратяпти. Тўғриси, Намангандаги фаолиятимдан маза қилдим. Мухлислари ҳам ажойиб эди. Шунчаки, кўпроқ ўйнашни истаганим учун у ердан кетдим. «Навбаҳор»да жамоавий муҳит яхши ҳолатда эди. У ерда барча футболчиларнинг бир-бирига муносабати ҳам жойида эди. Нолишга ҳожат йўқ.\nШунингдек, Ибрагимов бундан кейин қаерда фаолият олиб бориши юзасидан берилган саволга қуйидагича жавоб қайтарди.\n- «Навбаҳор» билан расмий равишда хайрлашиб келганимдан кейин менга бошқа клублардан қўнғироқлар бўляпти. Ҳозирча оғзаки келишув бўляпти, аммо ҳали бир тўхтамга келганим йўқ. Четдан ҳам вариантлар йўқ эмас. Ҳаммасини вақт кўрсатади. Айни пайтда ўзим тренажёр залида шуғулланиб турибман.скачать dle 10.4фильмы бесплатно\nNavbahor Barsa 11 январ 2020 21:39\nYana 2ta ligeoner keldi biri rus biri ukrain\nIlhom.uz 11 январ 2020 19:56\nAziz senga katta rahmat ishlaringa omad\nDoniyor 92 11 январ 2020 16:29\nAdashmasam Tohirni Mominjonovni deb ketgan edi Navbahordan\nDoniyor 92 11 январ 2020 16:28\nBaxriddinov bilan Tohirni oxirgi jamosi qaysi\nfarhod 87 11 январ 2020 14:52\nShamsitdinov bahriddinov saviyasidagi o‘yinchilar hozir jamoaga kerak emas.


BMW кўп йиллик логотипини ўзгартирди\nГерманиянинг BMW компанияси узоқ йиллар ичида биринчи марта ўз логотипини ўзгартирди.\nКомпаниянинг ҳозирги логотипи 1997 йилдан бери қўллаб келинган. BMW’да таъкидланишича, у аллақачон эскириб қолган. Янги эмблема “рақамли аср”да яшаётган янги авлоднинг маркага эътиборини тортиши керак. Логотипни ишлаб чиққанларнинг фикрича, у мижозларни бой тарих ва кенг моделлар қаторига эга брендни ўзи учун қайтадан очишга ундайди.\nЯнги логотипда унинг асосий қисми – ўртадаги кўк ва оқ рангдаги секторлар сақланиб қолган. Айланувчи парракларни билдирувчи бу элементлар BMW’нинг бир вақтлар авиасозлик компанияси бўлганига ишора ҳисобланади.\n“Икки ўлчовли” логотипнинг янги элементи ретро-стилдаги шрифт ҳисобланади. Бундан ташқари, логотипнинг қора ташқи айланаси шаффофга айланган. Шу тариқа янги логотипда ташқи айлана автомобил рангида бўлади.\nBMW’нинг янги логотипи биринчи бўлиб i4 моделида қўлланади. Ушбу машинанинг серияли ишлаб чиқарилувчи версияси 2021 йилда пайдо бўлади.\nДунёдаги энг қора материал яратилди